Haurrak eta elikadura: Hezkuntza, baita platerean ere | Aldizkaria | EROSKI CONSUMER\nHaurrak eta elikadura: Hezkuntza, baita platerean ere\nHelduaroan osasun trastornorik nozi ez dezaten, lehenbailehen elikadura osasuntsuaren tren-karriletik bideratu beharko\nEspainiako hainbat zientzi erakundek (Pediatriako Espainiar Elkartea edota Obesitatea Ikertzeko Espainiar Elkartea, adibidez) oraindik orain eginiko ikerketen arabera, estatu horretako haur- eta gazte-populazioaren %40k aholkatu ohi dena baino pisu handiagoa du. Horietan, 2 eta 25 urte bitarteko adina duen populazioan obesitate-indizeak azken hamar urteko honetan igo egin dela egiaztatu da: populazioaren %14 gizen dagoela eta %26 behar baino pisu handiagoa duela, hain zuzen. Ezaugarri horiek eta helduaroan hainbat gaixotasun (diabetesa, hipertentsioa, gaitz kardiobaskularrak, etc.) nozitzeko arrisku handiagoa lotuta omen doaz. Egoerari aurrea hartu edo, gutxienez, bideratzeko, nutrizioaren gaineko ikasketei lehenbailehen ekin behar zaie. Komeni da haurrei elikagaiek zertarako balio duten eta nondik datozen azaltzea, elikadura on baten giltzarria osasuna dela argi eta garbi utzita. Jangaiak erosteari, kuzinatzeari, mahaia prestatzeari eta gainontzekoei dagokien guztia ikasteko eta janaz gozatzeko aukera polita da.\nHaurtzaroan eta gaztaroan elikatze azturak hartzean, familiak, komunikabideek, lagunen eta besteren eraginak maiz ohitura ez zuzenegien iturri dira (gantz gehiegi erabiltzea, otorduz kanpoko zizka-mizkak hartzea, aurrez prestaturiko jakiak, etc.) eta horiek, noski, elikatze-jokabidean zuzeneko eragina du. Opil (gantz ugarikoak) eta freskagarri (azukre soil gehiegi dutenak) lar kontsumitzen da eta, beste aldetik, fruta, barazki, labore eta horien eratorri osasuntsuak hartzeari, hein handi batean, utzi egiten zaio.\nEspainiako Osasun eta Kontsumoko Ministerioak nutrizio osasungarria eta ariketa fisikoa sustatzeko eta obesitatea prebenitzeko "Naos" izeneko estrategiari ekin dio berriki: proiektu honen helburu nagusia, haurren artean, bereziki, bizimodu eta elikatze-aztura osasuntsuak sustatuz, osasuna lehenestea da. Medikuntza alorrean ez ezik, famili giroan ere bultzatu nahi da prozesu hori, elikadura sektoreko pertsonak, ikastetxeak eta eskola-jantokiak bertan bilduta, besteak beste, honako ildoak ere bete daitezen: haurrei zuzenduriko jan-edarien publizitatea arautzea, ikastegietako makina saltzaileetako elikagai-aukera ugaltzea (dieta orekatuago baten mesedetan) elikadurari buruzko gidak zabaltzea, etab.\nFamili giroan, berriz...\nHaurtzaroan eta nerabezaroan okerreko elikatze-azturetan eta jokabide sedentarioan ohituz gero, nekez zuzen daitezke horrelakoak gerora. Familiaren eragina, adiera horretan, erabatekoa da: haurrak imitazioz ikasten du, familia da erosketak egiten dituena eta etxean nolako elikagaiak egongo diren erabakitzen duena, haurrari dirua ematen diona litxarreriak (gozokiak, freskagarriak, etc.) eros ditzan. Elikatzeko eta bizitzeko bide egokien alde jardungo badu familiak oinarri bat eduki behar du, otordu orekatuak ez ezik, erakargarriak ere planifikatu eta gauzatu ahal izateko. Hezkuntza dietetikoari esker, beraz, biharko gizon-emakumeei elikadura osatu eta anitzaren garrantzia irakatsi ahal izango zaio.\nSukaldaritza erraz eta sormenezkoa etxeko txikientzat\nHaurrek gutxien preziatzen dituzten elikagaiak, oro har, barazkiak eta arrainak direnez, horiexek bakarrik aipatuko ditugu hemen.\nHobe da barazki platerak modu erakargarrian aurkeztea, bere kolore bizi eta guzti, desiragarriago gerta daitezen. Etxeko txikienek hainbat jaki prestatzeko unean ere esku har dezakete: entsaladak, etxean eginiko pizzak (hainbat barazki eta landarezko sormenez erantsiz: osagaiekin irudi bat marraztuz, adibidez).\nEgunari hasiera emateko fruta hartzea komeni da: baso bat zuku, platano xerrak marrubiekin, etxeko fruta-mazedonia, etc. Gosaritarako labore eta esnearekin nahasiz gero, egunari energiaz zoragarri ekingo diote. Fruta eta jogurten irabiakiak moldatzean ere parte har dezakete haurrek.\nDietan arraina oinarrizko jangaia den arren, txikiak ez ohi dira oso zaletuak. Arazoa hezurra denean, horrelakorik gabeko atal eta piezak aukeratzea da hoberena. Perka, meroa, mihi-arraina, fletan edo halibuta, enperadorea, zapoa, hegalabur eta hegaluzea aukera politak dira, inongo hezurrik ez dutelako agertzen. Arraina prestatzeko unean, hainbat modutan kuzinatzea edota saltsa bat baino gehiagorekin (bexamela, maionesa, arrosa, tartariarra, etc.) laguntzea ere egokia izan daiteke, haren usain eta zaporea hein batean leuntzeko. Arraina ogi birrindu edota arrautzatan biltzeak ere zaletasunik piztu dezake. Gustatzen ez dena arrainaren ukitua baldin bada (guri edo samurregia haur askoren ustez) aukeratu tenteagoak: enperadorea, hegalaburra eta hegaluzea, izokina, zapoa, bakailaoa, itsas aingira, perka, meroa...\nBizpahiru arrain barietate (legatza, mihi-arraina eta oilarra, adibidez) baizik kontsumitzen ez direnean, beti-beti modu berean kuzinatzen badira, oso litekeena da jatuna aspertu eta azkenean arraina gorrotagarri izatea. Arrain mota edo prestatzeko sukaldaritza-teknikak aldatzea komeni izaten da horrelakoetan. Adibide gisa esango dugu legatza hamaika modutan jan daitekeela, hala nola: arrautzatan bildu eta frijitua, entsalada eta hainbat saltsarekin hornitua, labean errea okinaren patatekin, azenario eta tipulazko ohantze gainean labean erre eta gaztaz gratinatua; budinean edota, ganbekin, kroketak osatuta...\nHona beste aukera zenbait:\nHaragizko jakiei frutak txiki-txiki edo purea eginik eranstea (solomoa sagar purearekin, indioilarra ananarekin, oilaskoa laranjaz...)\nBarazkiak xehe-xehe ebakita edo birrindurik haragi xehatuari nahastea, edo okela nahiz arrainezko jakietan sartzea, edo zopak loditzeko erabiltzea ...\nBarazki edota frutekin postreak moldatzea: azenario tarta, kui otamenak, frutaz beteriko bizkotxoa, sagar pastela...\nItxura xelebrez ebakitzako elikagaia ere desiragarriagoa gerta daiteke. Badago sandwichak letxu, tomate, azenario birrinduarekin... egitea, edo gazta, urdaiazpiko nahiz atunarekin, edo janari horiek forma orijinaletan (erronbo edo zirkuluak, esaterako) ebakitako kanapeetan sartzea.


1 | Laburpena\n2 | Saioaren Garapena\nInurri arin bat ez da inoiz jaguar motelena baino bizkorragoa izango. Baina ez da gauza bera motela izatea edo leloa izatea, ezta bizkorra izatea edo argia izatea ere. Nork bere abiadura dauka. Gizakien ulermenari antzeko zerbait gertatzen zaio. Batzuek lehenengo azalpenarekin nahikoa dute; beste batzuek, ordea, galdera asko egin behar izaten dute zerbait ulertzeko. Baina galdera gehiago egiteak ez du leloagoak garela esan nahi, Mikelek ipuin honetan kontatzen duen bezala.\nIkusi “Su geldoan” istorioa\nIpuina ikusi ondoren joka ezazu “ez zaitez galdetzeko gogoarekin gera” jokoan. Gauzak hobeto ulertu nahi direnean galdetzea merezi duela argi eta garbi gelditu behar du. Ikasle bakoitzak noizbait norbaiti egin nahi izan dion baina egitera ausartu ez den galderan pentsatu beharko du. Paper batean idatziko du letra argiz, eta ondoren, tolestu egingo du.\nPaperak bildu eta sar itzazu poltsa ilun batean. Ondoren, eskaini poltsa taldeari. Eska iezaiozu ikasle bati galdera bat ateratzeko eta irakurtzeko. Ondoren, nahi duenak eta erantzuna dakienak erantzun dezala. Errespetuzko, elkartasunezko eta konfiantzazko giroa sortu behar da.\nAdi! Inork ez du zertan jakin nork zer idatzi duen. Funtsezkoa da.


"Jendea prest dago objektu fisiko bat hiru aldiz gehiago ere ordaintzeko, eta ez birtual bat" | Revista\n“Jendea prest dago objektu fisiko bat hiru aldiz gehiago ere ordaintzeko, eta ez birtual bat”\nJeroni Boixareu, Kataluniako Liburu-saltzaileen Gremioko lehendakariordea : "Jendea prest dago objektu fisiko bat hiru aldiz gehiago ere ordaintzeko, eta ez birtual bat"\nIragarpen onik ez dabil bazterretan. Hileta jotzen ari zaizkio paperezko liburuari hainbat blog eta eztabaida-gunetan, eta idazleak eurak eta kazetariak ari dira, gainera, ezkilei eragiten. Paperezko liburuarenak egin omen du iraultza teknologikoaren eraginez. Liburu-saltzaileek antigoaleko gauzak eta bildumazaleentzako objektuak salduz bizi beharko omen dute... Baina aldekoak ere baditu paperezko liburuak, eta oldarrari eutsiko diola uste dute horiek. Tartean, Jeroni Boixareu-k. Gutxik ezagutzen dute sektore hori berak bezain ongi, bai ikuspegi tradizionaletik eta bai digitaletik, haren argitaletxeak ere egin du-eta Sarerako jauzia. Liburu-saltzaile honek argi eta garbi esaten du paperezko liburuak eutsi egingo diola, gauza asko dituelako alde, eta neurriz kanpo eraman dela haren gainbehera.\nLiburu-saltzaileek nola begiratzen diozue mundu digitalerako trantsizioari?\nOro har, une zailean gaude; jabetu gara formatu berrietara egokitu behar dugula, baina zalantza handiak sortzen dizkigu etorkizunak. Badakigu liburu elektronikoa izango dela gure sektorearen etorkizunaren zati handi bat, baina gaur egungo fakturazioak ez dira hain handiak ere, eta ezin erabateko apusturik egin horren alde. 2010. urtean, sektoreak egindako fakturazioaren % 2 soilik izan zen, eta datozen urteetan % 3 eta % 5 artean ibiliko dela uste dugu. Indartsu hedatzen ari den formatua da, baina ez negozio-eredua iraultzeko bezain indartsu. Arlo digitalean buru dabiltzanek esaten dutenez, zerbitzari bat erostea, web-orri bat egitea, kopien aurkako sistemak jartzea… lokal bat alokatzea bezain garestia da ia.\nLehen adina liburu saltzen al duzue?\nEz, jaisten ari da, baina krisiaren eraginez.\nAntzeman al duzue papera atzera egiten ari dela ‘e-book’-aren eraginez?\nPapera atzera egiten ari da eta formatu elektronikoaren salmentak ugaritzen ari dira, baina kopuruak oraindik ez dira adierazgarriak. Ameriketako Estatu Batuetan bai, egonkortu egin da liburu digitala, eta fakturazioaren % 20 ere hartzen du zenbait kasutan, baina hemen goiz da oraindik. Dena den, arrasto ona da norantz goazen jakiteko.\nEgunetik egunera gero eta liburu-denda gutxiago daude hirien erdigunean. Interneten eragina da hori ere edo presa gehiegirekin bizi garelako?\nNire aitak beti esaten zuen etxe sail honetan zortzi liburu-denda eta kafetegi bat zeudela lehen. Gaur, berriz, liburu-denda bat eta zortzi kafetegi daude. Presaka bizi gara, eta hori antzeman egiten da gure irakurketa-ohituretan.\nZerk bultzatzen du irakurle bat paperezko liburua erostera eta ez digitala?\nIruditzen zait erabiltzaile-esperientzia guztiz desberdina dela formatu batean eta bestean. Bestalde, frogatuta dago paperean erosoago eta kontzentratuago irakurtzen dela. Eskandinaviako zenbait unibertsitatetan egin dituzten ikerketek esaten dute paperezko edukiak hobeki barneratzen direla pantailakoak baino, elementu gutxiagok galarazten digutelako arreta eta ikusmena gutxiago bortxatzen dugulako. Gainera, pantailak ez du eskaintzen paperak ematen duena, zentzumenen bidezko kultura hori, zentzumenetatik sartzen dena, usaindu egiten dena, ukitu…\nAldatu egingo al da kultura ulertzeko modua?\nPaperean, liburua eduki egiten da, eta liburu digitalean, liburura sartu. Ez da gauza bera, eta ondorioak ere baditu, ongi kuantifikatuak: jendea prest dago objektu fisiko bat hiru aldiz gehiago ere ordaintzeko, eta ez birtual bat. Edukia berbera da, baina gure garunak uste du birtualak gutxiago balio duela.\nHau da, balio gutxiago ematen zaio kulturari formatu digitalean.\nEz nuke esango balio gutxiago ematen zaionik gertakari kultural gisa, baina bai objektu gisa, jabe bat, egile bat duen sorkari gisa. Iruditzen zaigu formatu digitalean dagoen lanak ez daukala jatorri zehaztu bat eta, azkenerako, ez dugu ulertzen zergatik ordaindu behar ote dugun gorputzik ez duen zerbaiten truke. Baina atzean bada egile bat, sortzaile bat. Birtualtasunak, nire iritziz, pirateria digitala sustatzen du, jendeari iruditzen baitzaio lan horri ez dagokiola jartzen zaion prezioa.\nJende asko kexu da paperezko liburuek BEZ murriztua dutelako, % 4koa, eta digitalek, aldiz, % 18koa…\nObjektu kulturalei ezartzen zaizkien zergak direla eta, nik gure bezeroei ematen diet arrazoia. Nire ustez, zerga zenbat eta txikiagoa, hainbat hobeki, objektu kulturalek balio erantsi garrantzitsuak ematen dizkiote-eta gure gizarteari. BEZa aipatu duzunez, ohartxo bat egingo dizut: paperezko liburuen zerga Espainian geratzen da, baina Amazonek saltzen dituen liburuan BEZa Luxenburgora joaten da…\nDesagertu egingo ote dira paperezko argitalpenak eta, horrekin batera, liburu-saltzailearen lanbidea?\nLiburu-denden merkatua asko murriztuko da. Handientzat errazagoa izango da jarraitzea, baina ertainok eta txikiok batu egin beharko genuke plataforma batean, eta Amazonekin, Googlerekin edo Applerekin lehiatu… Dena dela, datu interesgarri bat nabarmendu nahi nuke: Ameriketako Estatu Batuetan, liburu-denda fisiko gehien desagertu ziren lekuetan, izugarri apaldu zen liburu digitalen salmenta. Kalean paperezko libururik ikusi ez, eta jendeak erosteari utzi zion. Agian, eredu misto bat ikusiko dugu, non liburu-denda fisikoak izango diren eta Sarean erosteko aukera ere bai.


Erresuma Batuak Gibraltarrekiko "aurrekaririk gabeko" ekintza judizialak jotzen ditu - EBko kazetaria\nErresuma Batuko gobernuak Espainiaren aurkako ekintza juridikoa aztertzen ari da Gibraltarren mugako kontrol gehigarriak ezartzeagatik, Downing Streetek jakinarazi du.\nBozeramaile jeltzaleak esan du lehen ministroa "oso etsita" dagoela Espainiak asteburuan kontrolak kendu ez dituelako.\nEBren bidezko ekintzak "aurrekaririk gabeak" lirateke, gaineratu du bozeramaileak.\nEspainiako gobernuak, bere kontrolak kontrabandoa gelditzeko ezinbestekoak direla esan du, ez duela mugako kontrolak lasaituko.\nEspainiak muga poliziatzeko "betebeharra" duela esan du, eta kontrolak legezkoak eta proportzionalak direla azpimarratu du.\nGobernuko bozeramaile batek ere esan du Espainiak gatazka NBEren Segurtasun Kontseilura eramatea aztertzen ari zela, non Argentinaren laguntza bila zezakeen.\nBBCri esan zion Falkland uharteak (Britainia Handia Argentinarekin gerrara joan zirenak) eta Gibraltar gai desberdinak izan arren, bi gatazken artean antzekotasunak zeudela.\nNBEn planteatu beharreko gaiak honako hauek izan daitezke: gatazkako urak, Britainia Handiak NBEren aurreko ebazpenak ez betetzea eta Gibraltar eta Espainia lotzen dituen lursail tartea.\nIlara Gibraltarrek arrezife artifizial bat sortu zuenean, espainiarrek diotenez, inguruko arrantza suntsituko dute.\nMadrilek mugen kontrolak areagotu zituen, eta horrek trafiko ilara luzeak eragin zituen eta iradoki zuen 50 € (£ 43) kuota bat aplikatu ahal zitzaiola britainiar lurraldean sartzen edo irteten den ibilgailu guztietan.\nDowning Streeteko bozeramaileak Espainiako neurriak "neurrigabeak eta politikoki motibatuak" direla esan du.\nNavalny ukatzen finantzaketa ustelkeria akusazioak


Zer egingo dute alderdiek hauteskunde kanpainan dirua aurrezteko?\nEuskal alderdiek kaleko ekitaldi gehiago egingo dituzte, espazio publiko handien alokairuak ordaintzea saihesteko.\nEAJren ekitaldi bat. EiTB\nEAEko alderdi politikoek duela lau urte baino aurrekontu txikiagoak izango dituzte maiatzeko hauteskunde kanpainan inbertitzeko, lege berriek baldintzatuta batik bat. Horrenbestez, gastuak diru-laguntza publikoak baino handiagoak ez izaten saiatuko dira.\nEFE agentziak bildutako datuen arabera, aurrekontu handiena EAJk eta EH Bilduk izango dute, 1,4 milioina eurokoa, hain zuzen ere. Horien atzean PSE-EE eta PP daude, 600.000 eurokoa izango baitute.\nZenbaki horietatik urrun, Podemosek 65.000 euro inbertituko ditu, eta UPyDk 3.000.\nLegearen arabera, gehienez 0,11 euro gastatu daitezke biztanle bakoitzeko, eta 150.301,11 euro lurralde bakoitzeko. EAEren kasuan, muga 690.000 eurokoa izango da udal hauteskundeetako kanpainan, eta beste horrenbestekoa foru hauteskundeenetakoan. Hori dela eta, aurrekontu osoa 1,4 milioi eurokoa izan liteke gehienez, bi kanpainak batuta.\nDena dela, EAJtik adierazi dutenez, muga hori ez dago oso argi, Ogasun Ministerioaren diru-laguntzak kontraesankorrak baitira demokrazia suspertzeko legearekin.\nAitziber Ibaibarriaga EH Bilduren Bilboko alkategaiaren ekitaldi bat. EiTB\nHauteskundeen emaitzen ostean ematen diren diru-laguntzek ere behera egin dute. Horren ildotik, alderdiek 270,9 euro jasoko dituzte zinegotzi bakoitzeko (lehen 276,86 ziren), eta 0,54 euro boto bakoitzeko. Foru hauteskundeen kasuan, 10.000 euro jasoko dituzte batzarkide bakoitzeko, eta 0,54 euro boz bakoitzeko.\nGainera, Estatuak 0,22 euroko diru-laguntza emango du hautesle bakoitzeko, alderdiek postontziz postontzi banatuko duten propaganda finantzatzeko.\nEgun erakundeotan ordezkaritza duten alderdiek laguntza horien % 30 aurreratzea eskatu dezakete, kanpaina finantzatzeko.\nDuela lau urte, EAJk 1,5 milioi euro jaso zituen, Bilduk 1,4 milioi eta PSE-EEk eta PPk 600.000.\nIdoia Mendia PSE-EEko idazkari nagusia. EiTB\nDirua aurrezteko xedez, alderdiek saihestu egingo dute espazio publiko handiak alokatzea, eta, horren ordez, kaleko ekitaldi "xume" gehiago egingo dituzte.\nEra berean, murriztu egingo dute publizitate panelen erabilera. Legearen arabera, gehienez aurrekontu osoaren % 20 bideratu daiteke zeregin horretarako.\nAlderdien arduradunek azaldu dutenez, kanpainako gastu handiena propaganda etxez etxe banatzea izan ohi da. Horregatik, hainbat hautagaik eskuz banatuko dute, dirua aurrezteko.\nPPren ekitaldi bat, Bilbon. EiTB\nHonelakoa izango da euskal alderdien kanpaina\nEAJtik azaldu dutenez, "kaleko ekitaldiak" egingo dituzte, eta lurralde bakoitzeko "mitin handi bat". Ohikoa denez, kanpainaren itxiera Bilboko Casilla pabilioian egingo dute.\nEH Bilduk "kanpaina zorrotza" egingo du, eta, oraingoan, ez du "ekitaldi nazionalik" egingo, hau da, ez du BEC erakustazoka edo Anoetako belodromoa alokatuko. Horren ordez, "herrialde ekitaldiak" egingo ditu; horien artean garrantzitsuena, Iruñeko Anaitasunan.\nPSE-EEk 294.000 euroko aurrekontua izango du foru hauteskundeen kanpainarako, duela lau urtekoa baino % 30 txikiagoa. Udal hauteskundeena PSOEk finantzatuko du.\nAhal Dugu Euskadiko kideak. EiTB\nPPk % 19,5 murriztuko du aurrekontua. Hori dela eta, gastu osoa ez da 700.000 eurokoa baino handiagoa izango. Diru banaketan, alderdiak argi utzi du zeintzuk diren bere lehentasunak: Gasteizko Udalerako kanpainara % 18 gehiago bideratuko du, Bizkaiko Batzar Nagusietarako % 27 gutxiago, eta Donostiako Udalerako % 25 gutxiago.\nAhal Duguren kasuan, 65.000 euroko inbertsioa egingo dute, eta militanteek 100 eta 10.000 euro arteko mikrokredituak emanez lortuko dute finantziazioa. Hauteskundeen ostean diru-laguntzen bidez jasotakoarekin itzuliko dute dirua.\nUPyD are zorrotzagoa izango da, 3.000 euroko aurrekontua baino ez baitu. Kalean propaganda banatzeko erabiliko dute.


Beti da zaila besteekin erlazionatzea | rufino iraola garmendia\n← Frustrazioekin bizitzen ikasi\nBaztertu ezineko egiak esakunetan →\nBeti da zaila besteekin erlazionatzea\nBeti da zaila besteekin erlazionatzea, baina posible da gauzak erraztea. Haur zarelarik, esaten dizute: «Ezinbestekoa da onar zaitzaten.» Eta mundu osoa zuri begira egon behar duela pentsatzen dugu. Ondo da. Onar dezagun umetan hori oso garrantzitsua dela. Baina iristen zara hirurogeitaka urtetara eta eskema berdinekin eta aholku berdinak ematen jarraitzen dute lagun eta adituek.\n«Sinpatikoa izan behar duzu, formak zaindu; mundu honetan nor izan nahi baduzu, behar-beharrezkoa da irudi ona edukitzea, estimatua izatea, enpatia lortzea, itxura ona ematea…» Horretan ahalegindu izan gara, naturaltasuna galdurik, gauza asko erreprimituz, itzalak sortuz… Eta egin behar genuen bakarra zen garen bezala azaldu alderdi guztietan, ezer ezkutatu gabe, ezer mozorrotu gabe, ez garenik erakutsi nahi izan gabe.\nZertan huts egin dut?, zer aldatu behar dut?, zer egin behar dut?… Horrelako galderarik ez egin zeure buruari. Ez duzu ezertan huts egin. Izatekotan ere, zure programazioak egin du huts, txiki-txikitatik programatua baitzaude, gizarteak espero duen eran porta gaitezen.\nBai Horixe, DV: 13.06.28, moldatua.


Gizon bat atxilotu dute Miraballesen (Bizkaia) bikotekidea jo eta aizto batekin mehatxatzeagatik\nActualizado 2012/03/06 12:27:52 CET\nErtzaintzak 42 urteko gizonezko bat atxilotu zuen astelehenean Miraballesen (Bizkaia), ustez bikotekidea jotzeagatik eta aizto batekin mehatxatzeagatik. Biktimak elkarrekin bizi diren etxebizitzatik alde egin behar izan zuen eta denda batean babestu.\nHerrizaingo Saileko iturriek jakinarazi dutenez, atxiloketa astelehenean izan zen, Ertzaintzak balizko genero indarkeriako jazoera bat gertatzen ari zela jakin ondoren.\nDirudienez, gertaerak bikotearen etxebizitzan hasi ziren. Ustez, gizona zenbait objektu apurtzen eta emakumea jotzen hasi zen; gainera, aizto batekin mehatxatu omen zuen. Biktimak ihes egitea eta denda batean babestea lortu zuen.\nErtzainak biktimarekin harremanetan jarri ziren; emakumeak gorriuneak zituen lepoan eta garondoan, eta ustez aurreko eraso batek eragindako hematoma bat begi batean. Anbulantzia batek ospitalera eraman zuen emakumea, zauriak artatzeko.\nPatruila batek bikotea bizi den eraikineko atalondoan aurkitu zuen ustezko erasotzailea eta, tokitik alde egiten saiatu zen arren, agenteek atxiki eta atxilotu egin zuten. Datozen orduetan Bilboko Guardiako Epaitegira eramango dute.


Ez nago batere aurka publizitatea eta promozioa ordaintzearen aurka, baina negozio jabe askok eta merkaturatzaile batzuek ere ez dute aldea bereizten. Askotan, marketin soziala beste bat bezala ikusten da kanalean. Zure marketinari gehitzeko estrategia osagarria bada ere, gizarteek aukera desberdina eskaintzen dute.\nPublizitatea neurri handi batean sentsibilizazio estrategia da, ez harreman estrategia. Ezin diot zuzenean erantzun telebistako edo irratiko iragarki bati ... ezta lineako iragarki digital bati ere. Baina gai naiz marketin sozialaren aurrean erreakzionatu, oihartzun edo erantzun. Sare sozialek historiako ahoz ahoko marketinean laguntzeko baliabiderik eraginkorrena eta eraginkorrena eskaintzen dute, eta zure enpresak horretara jo beharko luke. Baita kanpainaren finantzaketa agortu denean ere, iragarkiak ere egin. Baina sare sozialetan partekatutako edukiak urteak iraun ditzake.


Hastapenetako estutasunak | Gizartea | Berria\nBilboko geltoki intermodal berria funtzionatzen hasi da, lehenengo egunetan ohikoak izaten diren arazoekin. Bidaiariek gabeziak topatu dizkiote, baina gogoko dute egitura.\nLangileak bidaiariei azalpenak ematen, atzo, Bilbo Intermodal berrian. MARISOL RAMIREZ / FOKU Tamaina handiagoan ikusi\nAurkezpen, ospakizun eta inaugurazio ekitaldi guztiak amaituta, iritsi da Bilbo Intermodal geltoki berria martxan hasteko garaia. Atzo 06:00etan irten ziren lehenengo autobusak nasa berrietatik, eta aparteko arazorik gabe igaro zen eguna. Hastapenetako ohiko estutasunak egon dira: bidaiari askok ez zekiten nora jo behar zuten, txartelak saltzeko makina batzuk ez zebiltzan, eta abar. Arazoak arazo, bidaiari guztiak bat etorri dira: azpiegitura berriak dotoreak, garbiak eta erosoak dira.\nAurrekoarekin alderatuta, arau berria dago Bilbo Intermodal geltokian: bidaiariak autobusa hartzeko hamabost minutu falta direlarik sar daitezke nasetara, ez lehenago. Horrek pilaketak eragin ditu zenbait momentutan, eta bidaiari batzuen ezinegona ere bai.\nAdibidez, Mirta Susanari. Argentinarra da, baina Parisen bizi da. Lan kontuak direla eta, egun batzuk Bilbon eman ditu, eta orain berriro etxera itzultzekotan da: «Igogailua ez doa joan beharko lukeen lekura; lehenengo solairura baino ez da jaisten, besteetara ez. Nik jaitsi nahi dut, baina ezin dut, autobusa agertu arte itxaron behar dudalako. Eskailera horietatik jaisteko itxaron behar dut autobusa irteteko zorian egon arte: logikoagoa litzateke jaisteko aukera eman eta han lasai eta eroso egon ahal izatea, are gehiago adineko jendearentzat. Baina tira, estreinatu berria bada, pentsatzen dut konponduko dituztela halako kontuak».\nRuben Gonzalez eta Jon Medina ikasleak dira, eta Gasteizera doaz, unibertsitatera. Ia egunero egiten dute bidaia hori, eta, diotenez, Bilbo Intermodala obretan egon den bitartean, ez dira gaizki moldatu prestatu zuten geltoki alternatiboan: «Alderantziz, nik hura nahiago nuen, errazagoa zelako. Hau konplikatuagoa da. Baina pentsatzen dut lehenengo egunaren ajeak izango direla».\nInstalazio berriak «txukunak» iruditu zaizkie: «Oso intuitiboa da dena: sarrerak ongi komunikaturik daude saltokiekin, nasak erraz ikus daitezke, eta, oro har, ondo dago dena».\nNasetarako sarreretan langile asko daude, bidaiariei argibideak emateko eta nondik jo behar duten azaltzeko. «Zalantza nagusia izaten ari da nondik sartu behar den eta nola joan daitekeen nasetara», esan du haietako batek. «Guk inoiz ez dugu horrelakorik izan, eta ikasteko denbora behar da. Tornuetan txartela erakutsi behar da, eta, batzuetan, txartela ez da ondo irakurtzen. 07:00etan, esaterako, ikasle piloa egon da Gasteizera joateko; gehienak presaka zebiltzan, eta horrekin arazoren bat izan dugu, baina jende asko gara bidaiariei argibideak emateko, eta, oraingoz, goiza lasai samar igarotzen ari da».\nGabi Elkoroaristizabalek «sarri» hartzen du autobusa, «gehi-enetan Gasteizera joateko, baina Donostiara ere bai batzuetan». Azpiegitura «itxurosoa» iruditu zaio lehenengo begiratuan: «Geroak esango; ikusi egin beharko da itxurak mamia ba ote duen». Antzeko iritzia du Alaia Lopezek; ikasle gaztea da, eta Zaragozara doa (Espainia): «Geltoki zaharra ezagutzen nuen, eta berria ongi iruditzen zait. Denontzat apur bat nahasia da, baina ongi dago».\nEstibaliz Pozo ere geltokian dago, baina ez da etorri autobusa hartzera. Handik oso gertu lan egiten du, eta geltoki berria ikusteko asmoz iritsi da Intermodalera. Izan ere, jakin-min handia piztu du Bilbo Intermodal berriaren albisteak: bezperan 3.600 herritarrek baino gehiagok bisitatu zituzten azpiegiturak, eta ilara handiak osatu ziren San Mames metro geltokiko irteeretan.\nPozori ere bitxia begitandu zaio nasetara sartzeko hamabost minutuko epe hori: «Nik pentsatzen nuen nasetara sartzen ez uztearen kontu hori lapurretak eragozteko izango zela, edo nasetan jende gehiegi ez batzeko, baina arazoa goian sortzen da: nasetara sartzeko ilaran jende asko dago. Gainera, goiko itxarongela ez da oso handia».\nBeste kontu batek ere aztoratu du Pozo: «Prentsan irakurri dut lehengo kafetegian lan egiten zuten beharginak kaleratu dituztela eta frankizia bati eman diotela hura ustiatzeko baimena. Gustatuko litzaiguke jakitea zergatik gertatu den hori, bai eta oraingo langileak zer-nolako baldintzatan aritzen diren ere». Dena dela, Pozok aitortu du eraikina «polita» dela, eta dena «oso garbi» dagoela.\nNasetako gunea oso zabala da, eta, beiraz inguratuta dagoenez, goiko solairuan daudenek ikus dezakete autobusak noiz irteten eta iristen diren. Itxarongela ere handia da, erosoa, eta eserleku asko ditu. Wifia ez dabil, ordea, eta hori izan da bidaiarien beste kexetako bat.\nAutobus gidariek, ordea, kexa gehiago dituzte. Haietako batzuek esan dute inork ez diela azaldu nolakoa izango den geltoki berriaren funtzionamendua; aurrerantzean hara joan behar dutela, besterik ez. «Telebistaren bidez jakin dugu», esan du haietako batek. «Sekretismo handia egon da».\nEta funtzionamendua ez ezik, egitura berriaren zenbait kontu tekniko ere ez dituzte begi onez ikusi gidariek: batzuek uste dute irteerako aldapa oso estua dela, eta arazoak sor daitezkeela autobus asko batera atera behar izanez gero.


Ehungintzako produktuak - Bizkaia 21\nEhungintzako sektoreak sortzen dituen arazoak ugariak dira, ehunen bizi-zikloan hainbat fabrikazio-prozesu sartzen baitira tartean: ehundegiko lana, tindaketa, estanpazioa, akaberak…\nOro har, arazo hauek nabarmendu daitezke: ur eta energia kopuru handiak kontsumitzea eta koloratzaileen erabilera. Beraz, garrantzi handikoa da:\nZuntz-mota ezberdinak bereizten ikastea:\nZuntz naturalak: Artilea, zeta, kotoia, lihoa.\nZuntz artifizialak: Azetatoa, rayona, biskosa.\nZuntz sintetikoak: Poliesterra, nylona, lycra, poliamida tergala.\nGogoratu ehun naturalak birziklatzeko askoz errazagoak direla eta ez direla hain kutsagarriak, bai ekoizpenean, bai kudeaketan.\nNekazaritza ekologikotik (448 KB) datozen materialez egindako arropak erosi; kotoi ekologikoz egindakoa, adibidez.\nJantzien etiketa (448 KB) baloratu erosi aurretik. Etiketan agertzen da zer-nolako zuntzez eginda dauden eta nola tratatu behar diren jantziak ondo mantentzeko eta kontserbatzeko.\nEz erosi galtzeko zorian edo mehatxupean dauden animali espezieen larrurik; esaterako, igaraba, katamotza edo lepahoria. Larrua merkaturatzeko bakarrik hazten dituzten animalien jantziak baztertu.\nBehar ez ditugun arropak beste zerbaitetarako erabili (adibidez, oihal-txatalekin eskutrapuak egiteko).\nAhal dela, oinetako ekologikoak erabili Europako Batasunaren etiketa (448 KB) aztertuta.\nEhun-gaiak Bidezko merkataritza (448 KB) bultzatzen duten dendetan erosi: poltsak, zapiak, lepokoak, kutxatilak eta abar.\nBehar ez dituzun ehun-gaiak Berohi kooperatibaren edukiontzietan utzi ditzakezu, edo bestela, gizarte-lanetan edo garapen bidean dauden herrialdeei laguntzen ari diren tokiko erakundeetara eraman.


Ekialde - Larrungo Martintxo Larrungo Martintxo\nAro berri !\nkantu berrien zerrenda\nPosted by on 2018-07-15 in Ikasteko with No Comments\nEkiaren ekialdean Ekialde\nSortaldearen sartaldean Mendebalde\nHegoaren bide bürüan Iparralde\nEta ni bideen artean lau haizen jabe. (bis)\nBeti nor ekialdean\nEdireiten da bidean\nKantu bat gogoz aidean\nRom Sinti Buhame Gypsi\nBer koloreko irrintzi\nAtzo egün bihar etzi\nGoiz ekiari ez etsi.\nJin baledi oren latza\nArrahas dezagün dantza\nBizi nahiaren hatza.\nBidez bide hebentik hat\nHonki jin hire etxerat.\n<iframe width=”854″ height=”480″ src=”https://www.youtube.com/embed/rh5dnTn5MlU” frameborder=”0″ allow=”autoplay; encrypted-media” allowfullscreen></iframe>\nhttps://youtu.be/4p_mWylMuRA Zazpi laguneko famili batetan arotza zen gure aita gure herriko alkate ez izan arren, lan egiten zuena. (Bis) Itsasoan urak handi dire, murgildu nahi dutenentzat gure herriko lanak handi dire, astun dire, gogoor dire, zatiturik gaudenentzat. (bis) Markatzen ari diren bide nabarra ez da izango guretzat, lehengo sokari ezarririk datorren oztopo bat besterik. Itsasoan... (Bis) Hainbeste mendetako gure morrontzak baditu mila tankera eta, zuhur aukeratzen ez badugu, bertan galduko gera. (Bis) Itsasoan... (Bis) Xabier...\nBide luzea Ternuarat (Tadusak)\nhttps://youtu.be/psISthbagW4?t=23 Itsasoko perillak Kontxatik doa untzia, Han konpania guzia, Ternuarat badoazi Zerbait nahiz irabazi. Bide luze Ternuarat, Itsasoa zabal harat, Zubirik ez pasatzeko, Marinelen salbatzeko. Itsasoaren gainean, Untzi tzar baten menean, Marinelak arriskuan Herioaren eskuan. 2 Haize largoz badoazi Zabalerat irabazi Itsasoan barna urrun, Begiz ezin ikus Larrun. Han jotzen ditu kontrestak, Mendebal haize tenpestak Denbora gaixtoa sartzen, Gabitako biak hartzen. Zeru guzia isuri, Babazuza eta uri, Marinelak trenpatuak, Hotz handiak hormatuak. 3 Bela guziak harturik, Belatxoa anekaturik Untzia badoa segiz Itsasoa handiegiz. Gau beltzean...\nhttps://www.youtube.com/watch?v=1CpsGR1XVH8 Compostelan egon nintzen Lehengo udan erromes (bis) Noizbait iritsiko nintzen Joan izan banintz oinez Trun laralun lalun lalun. Trun laralun lalun lalo (2) Arribatu nintzeneko zain neukan Maruxiña A zer serora parea Bera ta lehengusina! Trun laralun lalun lalun. Trun laralun lalun lalo (2) Lagun biak hasi ziren Gora Euskadi oihuka Ni Biba Galizia Ceibe Malkoak ezin xuka Trun laralun lalun lalun. Trun laralun lalun lalo (2) Matxinada zabaldu zen Tabernarik...\nHitzak: Uxue Alberdi Doinua: Mikel Markez https://www.youtube.com/watch?v=afZa5wesfE8 Konplize ditut eta... Emakume zuzenak, okerrak, kirtenak, moja txintxoak eta zerrama irtenak, itsusiak, politak, atletak, herrenak: konplize ditut eta maite ditut denak. Langileak, alferrak, lanik ez dutenak, tuntunak, mediokreak, klaseko lehenak, ale desegokiak, andre txit gorenak: konplize ditut eta maite ditut denak Ama onak ta txarrak, ama ez direnak, lurrera jausi arte...\nARDO XURIA (Pil pil taldea. Hegaldaka KDa) Entzun Kolpü bat edan, beste bat edan Gure gizona trenpian. Kolpü bat edan, beste bat edan Gure gizona lürrian. Ezin xüti, ezin ibil, ezin ezagün lagüna Ardo xuriak ezartzen dizü Planta txarrian gizona Etxerakuan, ülün beltzian, Dena trebeska bidian. (2) Ezin xüti, ezin ibil, ezin ezagün lagüna Ardo xuriak ezartzen dizü Planta txarrian gizona. Etxeko bortan nurbait bada han, Erratza beitü eskian....\nOrtzean izar eder bat.\nOrtzean izar eder bat gauaz argitzen da. Zure irudia niretzat ederragoa da. O maitea, o laztana, neure poza t' atsegina. Zu barik neure bizitza mingots iluna da! Gontzal Mendibil Entzun ...\nBabestuta: Anderea gorarik\nEdukia pasahitzarekin babestuta dago. Ikusteko, idatzi ezazu zure pasahitza: Pasahitza: ...\nhttps://youtu.be/CzkcMp_Nxyo Nere herria mirotz leinua arraun orru bihozkadaren oihua. (2) Eguzki printzek urrez jantzia garaitz mina daraman lehia-ontzia. Denboretan mirotzen hatsa Kantaurian itsatsirik den ugatsa. Itsas deia argiñabarrez datorkio mirotzari irribarrez. Itsas gizon kresaltsuak poz eta minen uretan miroztuak. Etzara inoiz bakarrik joango mirotz gogoa da zure arnasa izango (2) Nere herria mirotz leinua arraun orru bihozkadaren oihua. (2) Musika / Hitzak : Benito Lertxundi...\nBehin batean Loiolan Entzun Oskorri Behin batean Loiolan erromeria zan, hantxen ikusi nuen neskatxa bat plazan; txoria baino ere arinago dantzan; huraxe bai polita, han politik bazan! Esan nion desio senti nuen gisan, harekin hizketa bat nahi nuela izan; erantzun zidan ezik atsegin har nezan, adituko zidala zer nahi nion esan. Arkitu ginanian inor gabe jiran, koloriak gorritu arazi zizkidan; kontatuko...\nEntzun Oihan beltzian, xoriak kantian, Udaberria jin denian Lumak ez dituzte galdu negian Dira ohantzian. Nungo oihanetik kantuz xoriak Entzunarazi ote dauku deia Nundik oihartzunez da xoria, bai abertzalia. Zer kantari, nori hari, xori hori ? Zonbat izerdi ta odol xoriak, Ez galduak bai baliatuak Zonbat luma ez ditu xoriak ohantzeratuak. Zer kantari... Ohantzia dauka gure herria, Lumapean latza du bizia, Hatsa ere du ezaungarria, da libertatia. Zer kantari......


Ricardo Urrizola, ikertzailea: “Erabateko kontrola zuten militarrek lehenengo egunetik” | EIBZko liburutegia\nRicardo Urrizola, ikertzailea: “Erabateko kontrola zuten militarrek lehenengo egunetik”\n2018/03/20 -n liburutegia-kargitaratuta\nEdurne Elizondo / 2018-03-16 / 714 hitz\nRicardo Urrizolak (Iruñea, 1968) 2.000 izen propio baino gehiago jaso ditu Consejo de Guerra. Injusticia militar en Navarra, 1936-1940 liburuan. 1936tik 1940ra arteko 600 bat auzitan aurkitu ditu izen horiek, Iruñeko Artxibo Militarrean. 1936ko gerraren testuinguruan Nafarroa nolakoa zen eta militarrek gizartean zer-nolako kontrola ezarri zuten aztertu du, besteak beste.\nZer dela-eta hasi zinen auzi horri buruz ikertzen?\nBost urteko lana izan da. Memoria historikoaren legea onartu zenean, artxibo militarretan arakatzeko aukera ireki zen. Txalaparta argitaletxeak eman zidan abisua. Izan ere, ordura arte itxita zeuden armadaren artxibategiak. Baimena eskatu nuen, eta ikertzen hasi nintzen. Ez nuen inolako arazorik izan lana aurrera eramateko. Egia esan, ordura arte ezer gutxi nekien 1936ko gerrari buruz. Artxibo askotan ibilia naiz, baina 1936ko gerra ez dut inoiz ikertu. Bereziki, XVI., XVII. eta XVIII. mendeetako dokumentuekin ibili naiz.\nZer motatako dokumentazioa dago artxibo militarrean?\n1936tik 1939ra bitarteko dokumentu guztiak ikertzeko baimena jaso nuen. Auzitegi militarren ohiko jarduna agertzen da, besteak beste. Astean hirutan joaten nintzen, eta nirekin beti soldadu bat zegoen, zer egiten nuen ikuskatzeko. Normalean, artxiboetan ez dizute argazkirik ateratzen uzten, baina horretarako ere baimena jaso nuen. Hortaz, sei hilabete eman nituen bi kamerarekin dokumentu guztiei argazkiak egiten, eta gero ikerketa etxean egin nuen. Esan daiteke artxiboa eraman nuela etxera.\n1936ko gerran 3.000 pertsona baino gehiago hil zituzten frankistek Nafarroan; horietatik zuk 38 aurkitu dituzu dokumentuetan.\nBai, hasieratik arreta eman zidan datuak. Hor dauden auzien arabera, militarrek botere guztia bereganatu zuten herritarrak epaitzeko. 38 pertsona hil zituzten, auzitegi militarrek heriotza zigorra ezarri eta gero. Gaztelugibelean fusilatu zituzten. Baina gerran 3.000 hildako baino gehiago egon ziren. Terrorismo hutsa izan zen. Ez zegoen epaiketarik, eta zigorgabe gelditu ziren.\nZein zen giroa urte horietan Nafarroan?\nEguneroko bizitzan erabateko kontrola zuten militarrek Nafarroan, gerraren lehendabiziko egunetik. Altxamendua gertatu eta hurrengo astelehena laneguna zen, eta Fronte Popularrak irrati bidez lanera ez joateko abisua eman zien herritarrei. Militarrek, aldiz, lanegun normal bat izatea eta lanera joatea nahi zuten. Hortaz, militarrak kontrolatzen hasi ziren nor joaten zen lanera eta nor ez. Tabernetan egon ziren zelatatzen, eta hainbat eta hainbat atxilo hartu zituzten. ‘Hemen ez da ezer aldatu, eta bizitzak beti bezala jarraitu behar du’. Horixe zen militarrek zabaldu nahi zuten mezua.\nIa 600 auzi bildu dituzu. Zer-nolako istorioak jaso dituzu?\nDenetarik dago. Bakoitza istorio bat da, eta ez du zerikusirik aurrekoarekin. Errepresioa, sententziak, salaketak, zigorrak… Hasieratik, ezkerreko jendeari armak kendu zizkieten eskuineko jendeari banatzeko. Salatari asko zeuden orduan, eta arma batekin harrapatzen bazintuzten bazenekien zein zen ondorioa. Familia susmagarria baldin bazenuen, kartzelara zindoazen.\nHerritarrak defendatzen ziren?\nIkertzen ari nintzela, lagunei laburpen moduko bat egin nien. Esan nien 1936ko Iruñean nagusi zirela pistolak, alkohola eta barrabilak. Hiru hitz horiek deskribatzen dute militarren jarduna. Agintzen zuten, eta nahi zutena egiten zuten. Bi tirorekin konpontzen zuten dena, eta herritarrak mehatxatzen zituzten. Beldurra zuten. Senideren bat edo gertukoren bat desagertzen bazen, jendeak ez zuen salatzen. Eta, horregatik, hain zuzen ere, oraindik ere agertzen dira ezagutzen ez genituen kasuak honi buruz hitz egiten dugunean, isilik egon direlako urtez luzez, beldurrez josita.\nInork ez zituen salaketak jartzen?\nAurkitutako informazioaren arabera, salaketa kasu bakarra aurkitu dut. 1937. urtean izan zen. Emakume batek senarraren desagertzea salatu zuen. Altsasuko alkate izandakoa zen; mezan egon, eta gero bi gizonekin bat egin omen zuen etxerako bidean, eta ordutik ez zuten gehiago ikusi. Militarrek salaketari bidea eman zioten, baina ezerezean gelditu zen.\nMilitarren, falangisten eta erreketeen arteko gatazkak ere jaso dituzu. Nolakoak ziren?\nBehin gerra hasita, Iruñeko Dormitaleria kalean prostituzio etxeak irekitzen hasi ziren. Han ere nahi zutena egiten zuten militarrek; auzi asko daude prostituzio etxeetan gertatutakoak. Udaltzaingoarekin liskarrak izan zituzten. Esan daiteke bat egin zutela hasieran altxamendua babestu zuten guztiek, baina, poliki-poliki, botere banaketa dela eta, arazoak sortzen hasi ziren. Militarrak gutxi ziren hemen. Nafarroan karlistak ziren nagusi, eta frontetik itzuli zirenean ikusi zuten militarrek agintzen zutela, baina haien familiak bakarrik zeudela eta lagun asko hil zirela. Falangistekin ere arazoak izan zituzten, karlistentzat oso garrantzitsua baita erregearen figura, baina falangistek ez dute ez jaungoikorik, ez erregerik. Lehia handia zegoen haien artean.\nZer-nolako ekarpena egiten dio zure liburuak memoria historikoari?\nGerrari buruz gehiago jakitea ekarri du liburuak. Azken finean, mapa osatzea. Orain dela 30 bat urte Jose Mari Esparzak argitaratu zuen Navarra 1936: de la esperanza al terror liburua. Lan horrek 3.000 hildakoren berri eman zuen. Hau segida izan daiteke mapa osatzeko bidean. Nik ikertu dut auzitegi militarren ohiko jarduna; eta ikertu ditut, halaber, Nafarroako orduko giroa eta armadak ezarritako erabateko kontrola.\nKategoria Batxilergoa, D eredua, Elkarrizketa, Euskara, Gizarte Zientziak, Historia, Nafarroako Hitza, etiketak Edurne Elizondo, Frankismoa, Gerra zibila, Memoria historikoa, Nafarroa, Ricardo Urrizola by liburutegia. Gorde lotura.


Zumarraga Urretxuko Gaztetxearen IX. urteurrena — Gaztezulo\nZumarraga Urretxuko Gaztetxearen IX. urteurrena\nZumarraga Urretxuko Gaztetxearen IX. urteurrena https://www.gaztezulo.eus/albisteak/zumarraga-urretxuko-gaztetxearen-ix-urteurrena https://www.gaztezulo.eus/albisteak/zumarraga-urretxuko-gaztetxearen-ix-urteurrena/@@download/image/20115304307ku0.jpg\nGaztetxea bada zarata, juerga eta kontzertua. Baina, bada, baita elkarlana, antolaketa, ekimena. Horregaitik ospatu beharra dago Gaztetxeak urtea betetzen duen bakoitzean. Lanean aritu den eta lanerako prest dagoen jende guzti horrek merezi duelako. KUan sekulako egitaraua antolatu dute.\nKUa deitzen zaio Zumarraga Urretxun Gaztetxeari. Gazte Asanbladaren ekimenez sortu zen duela bederatzi urte Urolako tren geltoki zaharrean. Geltokia eraberritzea izan zen lehen egitekoa, eta ordutik majina bat kolektibo eta ekimeni eman dio aterbe eraikinak.\nIX. urteurrena ospatzeko egitarauak ekain osoa hartzen du bere baitan. Osoa ikusi nahi duenak gaztetxearen webgunera jo beharko du, baina GAZTEZULON ere aurretzen dizkizuegu eskainiko dituzten lehen emanaldiak.\nEkainaren 2an, osteguna, emango zaio hasiera urteurrenari Komuneko Paperean Poesia errezitaldiari. Epelde Zarauztarrek bere 25. eta azken emanaldia eskainiko dute, izenak dioen bezala momentu intimoetan idatzitako poemak musikatuaz.\nOstiralean musikazuzenean atariko Koldo Otamendik eta herriko hainbat musika taldek Euskal Herriko eszena musikalaren inguruko eztabaida irekia planteatuko dute. Larunbatean, aldiz, Guatekea ospatuko da, 60 eta 70ko hamarkadetako musikekin gazte eta ez hain gazteei 'eskeletoa' mugitzeko aukera emanez. Eta igandean Nux Vomika estatubatuarren kontzertuaz gozatu ahal izango da.\nHurrengo asteetan gehiago, askoz gehiago.


Dominique Pire - Wikipedia, entziklopedia askea.\nLeffe (en) , 1910eko otsailaren 10a\nLovaina, 1969ko urtarrilaren 30a (58 urte)\nteologoa eta Erresistentziaren kidea\nBakearen Nobel Saria (1958)\nDominique Pire, jaiotzez Georges Charles Clement Ghislain Pire (Dinant, Valonia, Belgika, 1910eko otsailaren 10a - Lovaina, Belgika, 1969ko urtarrilaren 30a) belgikar elizgizona izan zen.\nDomingotarra zen. Bihotzeko Europa izeneko kanpaina bultzatu zuen 1949an, eta nazioarteko erakunde bat osatu zuen erbestean bizi zirenei laguntzeko. Hiri europarrak sortu zituen Belgika, Austria eta Alemanian. Mahatma Gandhi Nazioarteko Bake Gunea eraiki zuen 1960an. 1958an, Bakearen Nobel saria eman zioten.\nWikimedia Commonsen badira fitxategi gehiago, gai hau dutenak: Dominique Pire\nOrriaren azken aldaketa: 17 otsaila 2019, 21:26.


Bisita-gidatua agenda - Maxixatzen.eus\nBisita gidatua: 'Azpeitia, Loiola, Azkoitia: mudejar artearen ibilbidea'\nAzkoitiko kaleetan zehar, Azkoitia | Bisita gidatua\nHiriko ibilbidea eta ibilbide naturala atsedenarekin. Irteera: Azkoitiko Andre Mariaren Jasokundeko parrokiaren atarian. Iraupena: hiru ordu. Izena emateko: 943-15 18 78 telefono zenbakira deituta, i-loiola@urolaturismo.eus e-posta idatzita edota Loiolako turismo bulegora joanda.\nBisita gidatua: 'Azpeitia, Loiola, Azkoitia: mudejar artearen ibilbidea' Azkoitiko kaleetan zehar\nHiriko ibilbidea eta ibilbide naturala atsedenarekin.\nIrteera: Azkoitiko Andre Mariaren Jasokundeko parrokiaren atarian.\nIraupena: hiru ordu.\nIzena emateko: 943-15 18 78 telefono zenbakira deituta, i-loiola@urolaturismo.eus e-posta idatzita edota Loiolako turismo bulegora joanda.\nIrailak 4, larunbata\nBisita gidatua: 'Azkoitia: jauregi eta dorretxeen hiribildua'\nIbilaldi laburra Azkoitian. Irteera: Azkoitiko Andre Mariaren Jasokundeko parrokiaren atarian. Iraupena: bi ordu. Izena emateko: 943-15 18 78 telefono zenbakira deituta, i-loiola@urolaturismo.eus e-posta idatzita edota Loiolako turismo bulegora joanda.\nBisita gidatua: 'Azkoitia: jauregi eta dorretxeen hiribildua' Azkoitiko kaleetan zehar\nIbilaldi laburra Azkoitian.\nIraupena: bi ordu.\nBisita gidatua: 'Azkoitiko San Martin eta Baldako Santa Maria, Gipuzkoako hiribildu baten oinarriak'\nBisita gidatua: 'Azkoitiko San Martin eta Baldako Santa Maria, Gipuzkoako hiribildu baten oinarriak' Azkoitiko kaleetan zehar\nIrailak 12, igandea\nBertso bazkaria (1)\nBisita gidatua (5)\nSolasaldi irekia (1)\nAzkoitiko kaleetan zehar (7)


Asier Errasti: "Tenis sailean emakume federatu gehiago izatea da gure erronka" - Arrasate - Goiena.eus\nAsier Errasti: "Tenis sailean emakume federatu gehiago izatea da gure erronka"\nJokin Bereziartua Lizarazu 2015-12-02 16:07\nAsier Errasti eta Xabi Altzelai –AKEko idazkaria–, Musakolako tenis pistetan.\nEneko Fernandezen erreleboa hartu du Asier Errastik (Arrasate, 1969) Arrasateko Kirol Elkartean: "Lan itzela egin du", dio esker onez. Tenis, padel, squash eta frontenis sailek osatzen dute AKE eta Errastik "edonor" gonbidatu du lau kirol horietatik "edozein" probatzera.\nNola amaitu duzu AKEko presidente?\nEneko Fernandezen erreleboa hartu dut. Sei urtez izan da presidente, baina orain zinegotzi denez ezin zuen kargu horretan jarraitu. Lan itzela egin du eta lan hori eskertu gura diogu. Zuzendaritza taldea berritu dugu: ni naiz presidentea, Xabi Altzelai idazkaria eta gero, sailk bakoitzeko, bi bokal ditugu.\nZeintzuk dira sail horiek?\nLau dira: tenisa, padela, squash-a eta frontenisa. Sail bakoitzean bi arduradun daude bakoitzak autonomia funtziona dezan baina, aldi berean, elkarte bakar moduan koordinatuko gara. Erabaki dugu lanak banatzea eta beste modu batera funtzionatzea. Squash sailak, esaterako, urteak daramatza bere kontura lehiatzen, Euskadiko Federazioarekin.\nZeintzuk dira zuzendaritza berriaren helburuak?\nGustuko dugun kirola sustatzen jarraitzea. Tenis sailean dihardugunok taldeka lehiatzen dugu Vasco Navarro txapelketan. Bestetik, bakarkako txapelketa dago Gipuzkoa mailan eta egunotan Santamasetako txapelketa ari gara jokatzen.\nBaina txapelketez harago, gure helburu nagusia da emakumeen talde bat sortzea. Bi emakumezko federatu daude bakarrik, entrenatzen ari direnak gehiago izan arren. Erronka da emakume federatuen jokalari kopurua handitzea. Gainera, tenis eskolarekin lanean jarraituko dugu.\nAteak zabalik, beraz.\nErabat. Padel eta tenis klaseak izaten dira astero birritan; gura duena beldur barik etor dadila, denok hasi ginen jokatzen jakin barik. Pazientzia apur bat da, besterik ez.\nZein arduratzen da klaseak emateaz?\nEntrenatzaile profesional baten ari gara, 25 urte daramatzana klaseak ematen. Oso gustura gaude, Enekori esker heldu zen.\nEz daude egoera onenean. Euria egiten duenean ura sartzen da kantxetara eta argiteria hobetu beharra dago. Orokorrean, kantxek mantenu hobea behar dute. Eneko urte luzez aritu da gai horrekin ere borrokan eta badirudi orain niri egokitu zaidala borroka horrekin jarraitzea...


Mugikorraren hilabetea Euskaltelen | Euskaltel Blog\nMugikorraren hilabetea Euskaltelen\nHilabete hau une bereziz betea dator. Udaberria hasiko da, ordua aldatuko da, eta egunak luzeagoak izango dira. Eta etxekoekin elkartuko zara, Aitaren Eguna ospatzeko, lagunekin, Emakumearen Nazioarteko Eguna aldarrikatzeko, eta, indarrik geratzen bazaizu, kuadrillarekin, San Patrizion zerbeza batzuk hartzeko. Ikusten duzunez, argazki asko aterako dituzu egunotan, eta Euskaltelen hainbat berrikuntza prestatu ditugu mugikorrik onena estreina dezazun. Eta zuri, zer gustatzen zaizu gehien udaberriaren hasieran?\nSamsung Galaxy S20 eta S20+, eta Galaxy Buds+ opari\nMartxoaren 16tik aurrera, gure webgunean eta dendetan eskura izango dituzu Samsungen produktu nagusiak: Galaxy S20 eta Galaxy S20+ 5G. Itxaron nahi ez baduzu, erreserba egin dezakezu, haiek gabe ez geratzeko. Gainera, Galaxy S20+ 5G-a martxoaren 8a baino lehen erreserbatzen baduzu, Galaxy Buds+berriak jasoko dituzu opari: bi bidetako bozgorailuak dituzten haririk gabeko Samsungen lehen aurikularrak; AKG soinua eskaintzen dute, eta 3 bozgorailuko egokitze-sistema, deiak garbi entzuteko, eta iraupen luzeko bateria.\nJoan den hilean OPPO mugikorrak sartu genituen gure eskaintzan, eta martxoan estreinaldiekin jarraituko dugu, telefono mugikorretan eskaintzarik onena izan dezazun. Erne ibili martxoan, hauek eskuratu ahal izango dituzu eta Euskaltelekin:\nSamsung galaxy A71: 6,7 hazbeteko Infinity-O pantaila, 64 Mpx-eko atzeko lau kamera eta 32 Mpx-eko selfiea, 128 GB-ko biltegia eta 6 GB-ko RAMa.\nSamsung Galaxy Note 10 Lite: 6,70 hazbeteko zinema-pantaila, S-pen idazteko eta marrazteko, 12 Mpx-eko hiru kamera, 128 GB zure argazkiak gordetzeko eta 4.500 mAh-ko bateria.\nXiaomi Mi Note 10: Ezaugarri hauek dituen lehen smartphonea: 108 Mpx, 5 kamera, 3Dko kurbako eta 6,47 hazbeteko AMOLED pantaila eta edukiera handiko superbateria, 5260 mAh-koa.\nAitak oparia merezi du\nEz badakizu zer oparitu aitari martxoaren 19an:\nOPPO A5 2020: 6,5 hazbeteko pantaila, 12+8+2+2 Mpx-eko atzeko lau kamera eta 5.000 mAh-ko bateria, aitarekin orduak eta orduak hitz egin dezazun, mugikorra kargatu beharrik gabe.\nGama altua, zure eskura\nMugikor onenak eskuratzea errazagoa izan dadin, epeka ordaindu dezakezu Euskaltelen, eta bi hauek prezio oso onean eraman:\nSamsung Galaxy A30s: 6,4 hazbeteko pantaila, atzeko hiru kamera (25+8+5 Mpx) eta aurreko bat (16 Mpx-ekoa), 64 GB-ko biltegia eta 4.000 mAh-ko bateria handia.\nSamsung Galaxy A51: Super AMOLED 6,5 hazbeteko pantaila, 48 Mpx-eko lau kamera, eta hatz-markak ezagutzeko sentsorea.\nAukerarik ez da falta. Zure txanda da orain. Zein gustatzen zaizu gehiena? Nahi baduzu, atsegin handiz lagunduko dizugu aukeratzen.


aranetxeko buletina 05-2019 archivos - Aranguren Telebista\nHasiera/aranetxeko buletina 05-2019\naranetxeko buletina 05-2019\nGAZTERIA/ARANETXEA BULETINA – MAIATZA 2019\nLanda Kanpaldia, aquapark eta Port-Aventura-ra txangoak, nork bere burua makillatzeko tailerra, Joan da etorria... Aranguren Ibarreko gaztei Aranetxeak antolatutako makina bat jardueraz beteriko uda datorkigu. Buletin honetan ikus itzazu!\n[AMAITUTA] Aranetxeak GAZTEENTZAKO MAKILLAJE TAILERRA antolatzen du\nZure edertasun naturala areagotuko duzu, egunerokotasunean aplikatu ahal izateko.\n[AMAITUTA] Aranguren Ibarreko gazteei zuzendutako PORTA-AVENTURA-ra txangoa irailaren 7an.\n13 eta 30 urte bitarteko adinean zaude? Zer egingo duzu irailaren 7an? Aranguren Ibarreko Aranetxeak, Gazteriaren Etxeak, Salou-ko Port Aventurara txangoa antolatu du. Animatuko al zara? Aranguren Ibarrean erroldatuta bazaude soilik 30 euro ordaindu beharko…\n[AMAITUTA] Aurten ere Aranetxeak AQUOPOLIS-era txangoa antolatu du abuztuaren 21rako.\nDatorren abuztuaren 21an, Aranetxeak, udan aquaparkaz gozatu ahal izateko txango berri bat antolatu du. Aurten La Pinedako Aquopolisera izango da, Tarragonan!!\n[AMAITUTA] Aranetxearen ANIMARUDA animazio taldean izena eman!\n12 eta 15 urte bitarte baduzu, zorte handikoa zara! Uda honetan jarduerak egiten jarraituko dugu Aranetxean. Udaz disfrutatzeko aukera paregabea duzu, Animaruda-n izena eman!


Gipuzkoak 86 langile publiko berri kontratatuko ditu – Ekonomiaren KZ\nGipuzkoako Foru Aldundiak hautaketa-prozesuetarako 13 deialdi onartu ditu, oposizio-lehiaketa bidez 86 lanpostu publiko lortzeko. Eider Mendoza Foru Aldundiko bozeramaileak azpimarratu du erabakia “mugarri garrantzitsua” dela, eta iragarri du deialdia datozen egunetan argitaratuko dutela Gipuzkoako Aldizkari Ofizialean, interesa duten pertsonek xehetasun guztiak aurkitu ahal izateko. Hautaketa probak ez dira 2021eko abenduaren 1a baino lehen hasiko.\n13 deialdi horiek barne hartzen dituzten 86 plazak honela banatzen dira: ekonomista goi-mailako teknikariaren 14 plaza; kudeaketa ekonomikoko erdi mailako teknikariaren 14 plaza; erdi mailako informatikako 7 teknikari; 10 lanpostu arkitekto teknikoarentzat; 11 plaza nekazaritzako erdi mailako teknikariarentzat; 4 plaza basoko erdi-mailako teknikariarentzat; 3 plaza instalazioetako erdi mailako teknikariarentzat; 8 plaza obra publikoetako erdi mailako teknikariarentzat; 2 plaza erizain edo erizain teknikariarentzat; 2 plaza erdi mailako teknikariarentzat; 2 plaza ingeniaritza edo erizain teknikarientzat; Mendozak azaldu duenez, lanpostuak betetzea “Aldundia eraldatzeko eta modernizatzeko” helburua da. “Hori da legegintzaldi honetan dugun erronka nagusietako bat, eta horrela dago jasota gure gobernu-akordioan. Erakunde gisa, ziurrenik, esku artean dugun erronka handia da “.\nMendozaren arabera, pertsonak dira eraldaketa-prozesu horren ardatza, eta erronka bikoitza da: batetik, belaunaldi berriak erakartzea eta egungo gizarteak behar dituen profil berriak lortzea; eta, bestetik, erretiroa hartzen duten foru langileen ezagutza eta esperientzia galtzea saihestea.\n“Aldundia da lurraldeko erakunde nagusia eta, ondorioz, Gipuzkoako gizarte osoari eragiten dion aldaketa-prozesu baten aurrean gaude. Prozesu horrekin erabat konprometituta gaude eta, erakunde gisa, bide beretik jarraituko dugu “.\n← Tailerren sindikatuen greba Nafarroan\nEuskal ontziolek 14 itsasontzi eraikiko dituzte →


Aste oso bat PCR positiborik gabe, Debagoienean - Debagoiena - Goiena.eus\nAste oso bat PCR positiborik gabe, Debagoienean\nUxue Igarza 2020-06-26 13:27\nOsakidetzak eta Espainiako Ministerioak egin dituzten seroprebalentzia proben arabera, Hego Euskal Herrian herritarren %4 bakarrik kutsatu da. Hala, guztira, 30.962 lagun kutsatu dira eta 2.137 zendu dira.\nAtzo Euskal Autonomia Erkidegoan egindako 3.145 PCR probek 9 kasu berri atzeman dituzte: 3 Araban, 4 Bizkaian eta 2 Gipuzkoan. Bailaran, ordea, ez da positiborik hauteman. Bestetik, 402 test azkar egin ziren, eta 25ek eman dute emaitza positiboa. Horri lotuta, Osasun Sailak ez du zehazten serologia bidezko emaitzak non jaso diren, eta, beraz, ezin da jakin Debagoienean gisa horretako kasurik erregistratu ote en. Negatibizatutako kasuak, ostera, 9 izan dira.\nOspitaleetan, 6 alta eman zituzten atzo, eta 2 izan ziren ospitaleratutako pertsonak. Gainera, azpimarratzekoa da, azken orduetan, 3 lagun gutxiago daudela ZIUn; orain, 7 daude. Gainera, ez da heriotzarik erregistratu azken orduetan.\nBestetik, oinarrizko birsorkuntza tasa 0,93koa da; hortaz, atzo ez zen birusa hedatu EAEn.\nHego Euskal Herrian, biztanleen %4 kutsatu da\nDagoeneko 30.962 lagun kutsatu dira Hego Euskal Herrian: herritarren %4 kutsatu da, hain zuzen ere. Osakidetzak bere aldetik azaldu du 150.000 test inguru egin dituztela osasun arloko langileen artean, eta %4 inguruk eman dutela positibo test serologikoan. Ministerioak ere zifra hori berretsi du, Espainiako Gobernuak egindako seroprebalentzia azterketak EAEn eta Nafarroan emaitza bera eman baitu.


Nola dago bulldog-a | Txakurren Mundua\nNola dago bulldog-a\nBulldog-a oso txakur arraza berezia da. Bere izaera lasaia dela eta, ezin hobea da gustuko ez dutenentzat edo ariketa asko egitera irteteko denborarik ez dutenentzat. Furry hau 30 edo 35 minutuko paseoekin konformatuko da, beti ere etxean zaintzeko denbora hartzen baduzu.\nZure familia hazteko unea iritsi dela uste baduzu, orduan esango dizugu nola dago bulldog-a. Bilatzen ari zaren txakurra izan daiteke.\nBulldog-a txakur harrigarria da. Maitagarria, lasaia, leiala. Nire lagun bat Frantziako Bulldog eder batekin bizi da, eta oso polita da. Norbait zure etxera etortzen den bakoitzean, kaixo esatera etortzen da, errespetuz eta lasai, baina baita jakin-minarekin ere. Ez dio arazorik sortzen bere gizakiari, adoratzen duena.\nArraza honen bi eragozpen bakarrak hauek dira:\nEz da oso erresistentea tenperatura altuetan: udan, tenperatura 30 ºC edo gehiago bada, nahiko zaila da zuretzat, beraz oso garrantzitsua da beti leku fresko eta aireztatu batean egotea. Gainera, oso garrantzitsua da egun beroetan autoan ez uztea.\nErditzerakoan laguntza behar duzu: Burua ez da emakumearen jaiotzeko kanaletik igarotzen, beraz, Bulldog txakurkume guztiak zesarea bidez jaio behar dira edo bestela ama eta haurtxoak galdu ditzakegu.\nBestela, zure ondoan egongo den txakurra daKonpainia mantentzeaz gain, zoriontsu egiten saiatzeaz gain, pelotarekin edo haien pelutxe gogokoenarekin jolastera gonbidatuz edo 30-35 minutuko ibilaldia egin ondoren telebista ikusten ari zaren bitartean magalean uzkurtuz. Zurekin egoteko bakarrik behar zaitu bizitza osoa eta asebetetzailea izateko.\nArtikuluaren bide osoa: Txakurren mundua » Txakur orokorrak » Txakur arrazak » Nola dago bulldog-a\nJakin zeintzuk diren zure txakurrarentzako elikagai onenak


Iñaki Garai, Mendi federazioa: "Jendea edozein modutan joaten da mendira"\n"Jendea bai edo bai joaten da mendira, edozein modutan, aisiarik errezena delako"\nIñaki Garai Euskal Herriko Mendi Federazioko kideak ohartarazi du pandemiaren ondorioz ohiturarik ez daukatenak ere mendira joaten direla orain, eguraldiaren aparteko baldintzak aintzat hartu gabe.\nErreskateak ugaritu egin dira mendian.\n"Jendea bai edo bai joaten da mendira, edozein modutan, aisiarik errezena delako".\nMendiko erreskateez jardun dute "Faktoria" saioan, Alex Gomez Segurtasun saileko larrialdietarako teknikariak, Iñaki Garai Euskal Herriko mendi federazioko segurtasun arduradunak eta Aitor Andueza Auritzeko suhiltzaileen sarjentoak.\nGomezek jakinarazi du iaz 2019an baino ehun bat erreskate gehiago egin zituztela: "Erreskate kopurua igo egin zen baita bi hilabetez etxetik atera gabe egonda ere". Anboton joan den astean egindako erreskatea bestalde, azken hamar urte hauetako zailenetako izan zela argitu du. "Erreskateak ugaritu dira baina zaila da esatea zuhurtziagabekeriagatik izan den ala jende gehiago dabilelako mendian".\nIñaki Garai Mendi Federazioko ordezkariaren ustez berriz, elurra eta eguraldi desegokia dugun arren, ohitura ez duen jende asko dabil mendian, teknikoki eta fisikoki prestatu gabe daudenak: "Guk egokitu behar dugu mendiaren baldintzetara, eta ez alderantziz".\nHiru solaskideek azpimarratu dute mendira irtetzerakoan, ondo planifikatu eta eguraldiaren iragarpena begiratu beharra dagoela, eta teknikoki zein fisikoki ondo prestatua egotea gomendatu dute. Baita beti kaleratzen diren alerta eta abixuei kasu egitea ere.


Bryan Fullerrek "Christine" egokitzapen berria zuzenduko du Sony, Blumhouse-rentzat\nHasiera Beldurrezko Aisialdi Albisteak Bryan Fullerrek "Christine" egokitzapen berria zuzenduko du Sony, Blumhouse-rentzat\nBryan Fuller (Hannibal) Stephen King-en moldaketa berri bat idatzi eta zuzentzeko prest dago Christine Sony eta Blumhouse estudioentzat.\nKing-en eleberriak Arnie izeneko gazte bat du ardatz. Konpondu ahal izateko erosten duen 1958ko Plymouth Fury-rekin obsesionatzen da. Autoak iragan maltzurra du eta odolarekiko zaletasuna du. Laster, gaztea nahierara makurtzen du iraindu edo bereizten saiatzen den edonor ezabatzen duen bitartean.\nLiburua aldez aurretik John Carpenterrek egokitu zuen 1983an. Eleberriaren beldurrezko maisuaren ikuspegia hiltzaile partiturarekin eta 50/60 hamarkadako rock klasikoaren soinu banda ahaztezinarekin batera iritsi zen.\nEpearen arabera, Jason Blum-ek filma ekoitziko du Blumhouse pankartarekin Vincenzo Natali eta Steven Hobanekin batera. Peter Kang Sony Picture filmean ari da erreproduzitzen.\nFuller piezak generoaren lanen katalogo sendoa dakar, besteak beste, kultuko telebistako gogokoenak Hannibal Bultzaka Daisies baita lehen denboraldian –eta askok argudiatuko lukete onena– denboraldian egindako lana ere Amerikako jainkoak Neil Gaimanen eleberrian oinarrituta.\nEgokitzapen berriak azken hamarkadan King-ren propietateen filmen egokitzapen ilara zabalarekin bat egiten du bertsio berriekin Stand The Firestarter baita lehen bezalako propietateak egokitzea ere Outsider The Lisey-ren ipuina, biek kritika izugarriak jaso dituzte.\niHorror-ek Fuller-en bertsio berrian argitaratuko zaitu Christine eskuragarri dauden heinean. Eman iezaguzu zer iritzi duzun beheko iruzkinetan!\nTightwad Terror Tuesday - Doako filmak 6-8-21erako\nPat Mills-ek, Alyson Richards-ek 'The Retreat' Beldurrezko / Thriller-aren barruan eramango gaituzte


Vatikanoa, 1582ko urriaren 5a. Ez zen ezertxo ere gertatu. Eta hilaren 6an ere ez. Ezta 7an, 8an eta hurrengoetan ere. Ez Vatikano Hirian, ez Erroma osoan, ez beste inon. Urriaren 15a bitarteko hamar egunetako efemerideak hutsik daude 1582ari dagokion laukian. Zergatik? Egun horiek ez zirelako existitu, jan egin zituztelako, urriaren 4aren biharamuna urriaren 15a izan zelako.\nEliza katolikoa nagusi zen Europako herrialdeetan, urte horretan bertan ezarri zuen Gregorio XIII.a Aita Santuak bere izena daraman egutegia, gaur egun erabiltzen duguna. Kosta egin zitzaion eliza katolikoari egutegi juliotarra erreformatzea, baina Julio Zesarren egutegiko urtea benetakoa baino hamaika minutu eta hamalau segundo luzeagoa zen, eta horrek zekartzan arazoak saihesteko ekin zion Aita Santuak erreformari.\nLugi Lilio kalabriar mediku eta filosofoak urte batzuk lehenago proposatutako ereduari jarraiki egin zuten aldaketa. Batetik, urtearen iraupena finkatzeko orduan, Alfontso X.a Jakintsuak emandakoa hautatu zuten: 365 egun, 5 ordu, 49 minutu eta 16 segundo.\nBestetik, egutegi juliotarrak benetakoarekin zuen aldea desagerrarazi behar zuten. Horretarako, urte bisestuen sistemari eutsi zioten, baina aldaketa bat erantsiz: 100en multiploak diren urte bisestoak ezabatzea erabaki zuten, lehen bi zenbakiak lauren multiploa direnean izan ezik. Argiago esateko: 2000. urtea bisestua izan zen, baina 2100, 2200 eta 2300 ez dira izango. Benetako urtearen eta urte juliotarraren arteko aldea (hiru egun 402 urtero) ia guztiz saihestu zuten horrela.\nBaina iraganeko zorrak kitatzea falta zen. Zer egin Julio Zesarren garaietatik ordura arte pilatutako soberakinekin? Apurka-apurka banatu ala denak batera jan? Hamar egun zeuden soberan eta hamar urte bisestuko jauzia egiteko aukera zegoen; huraxe zen Lilioren proposamena eta 40 urtetan arazoa konpondutaegongo zen. Baina egun horiek bat-batean desagerraraztea erabaki zuten.\nAvilako Santa Teresa 1582ko urriaren 4an hil zen eta biharamunean ehortzi zuten, hilaren 15ean alegia. Santa Teresaren bizitzan bitxikeria baino ez dena, ordea, arazo ederra izan zen bizirik zeudenentzat. Arazo administratiboak agerikoak dira: 21 eguneko hil bateko soldatak, errentak eta bestelako kontuak moldatu behar izan zituzten. Baina eragin psikologikoa are nabarmenagoa izan zen. Nekazariak gehiengoa ziren gizarte hartan, elizak hamar egun lapurtu nahi zizkiola pentsatu zuen askok. Mendeak zeramatzan elizak nekazarien ondasunak bereganatzen eta, hori gutxi balitz, denbora ere lapurtu nahi zieten!\nErreforma Aita Santu katolikoak ezarri zuela-eta, hasieran herrialde protestante eta ortodoxoek ez zuten egutegi berria onartu. Hala, hainbat mendetan iraun zuen herrialde batzuen eta besteen egutegien arteko desfaseak. Esaterako, Cervantes eta Shakespeare ez ziren egun berean hil, data berean hil arren. Cervantes, jakina, hamar egun lehenago hil zen.


IKTeroak - Hezkuntzarako hauspoaIKTeroak | Hezkuntzarako hauspoa\tIKTeroak\n2 Sigma arazoa eta ikaskuntzaren pertsonalizazioa\nIrakasle-ekipo autonomo eta finkoak\nDuela egun batzuk Angel Fidalgok idatzitako ¿Qué es el problema 2 Sigma? artikulua irakurri nuen. Artikulu horretan Benjamin S. Bloom-ek 1986an argitaratu zuen ikerketa lan baten berri ematen da. Bloomek egindako lan horretan, ikasleko irakasle ratio desberdinen eta lortzen diren emaitza akademikoen arteko harremana aztertzen da. Horrela, ikasleak hiru lagin talde desberdinetan banatzen ditu eta hauetako lagin bakoitzeko ikasleek lortzen dituzten noten batazbestekoak aztertzen ditu. Hiru laginen ezaugarri orokorrak hauek dira:\n“Conventional” izeneko taldea: irakasle bakar batek 30 ikaslez osatutako talde bati ematen die klase (1:30 ratioa) eta hauen “ikaskuntza maila neurtzeko” froga kuantibo tradizional eta periodikoak erabiltzen ditu.\n“Mastery Learning” izeneko taldea: aurrekoan bezala, irakasle bakar batek 30 ikaslez osatutako talde bati ematen die klase (1:30 ratioa), metodo tradizional berdina erabiliz, baina ebaluazio kuantitatibo edo sumatiboaz gain, ebaluazio formatzailearekin zerikusia duten frogak eta neurri zuzentzaileak erabiltzen ditu.\n“Tutoring” izeneko taldea: irakasle bakarra ikasle bakoitzarekin, alegia, 1:1 ratioa. Jarraipen indibidual eta pertsonalizatua egiten zaio eta ebaluazio formatiboa erabiltzen da nagusiki, neurri zuzentzaile osagarriekin.\nBloomek lortutako emaitzak azpiko grafikoan ikus daitezke.\nBertatik deduzitu daitekeen ondorio nagusia, beste hainbesteen artean, hauxe da:\n“Tutoring taldeko ikasle baten batezbesteko kalifikazioak Conventional taldeko ikasle batena baino %98 hobeagoak dira (2xSigma hobeagoak)”\nIkerketa guztiekin gertatzen den moduan, honetan ere emaitza hauek erlatibizatu beharko lirateke, izan ere, bakarrik ikasten duen ikasle batek gauza asko uzten ditu ikasi gabe eta ikaskuntza prozesuaren jarraipena kalifikazio soilekin baino gehiagorekin egiten dela uste dut nik. Dena den, ukaezina da emaitza horiek irakasleok aspalditik dakigun zerbait oso garbi azaltzen dutela: ikaskuntzaren pertsonalizazioa areagotzen den neurrian, hau are eta esanguratsuagoa eta sakonagoa bihurtzen da. Eta ikasleko irakasle ratioaren txikitzea horren mesederako den erabaki pedagogiko garrantzitsua da. Baina ez bakarra (Finlandiak, adibidez, ez ditu ratio bereziki txikiak gure ikastolekin alderatzen badugu).\nBadira ikaskuntzaren pertsonalizazio horretan lagun dezaketen beste erabaki pedagogikoak. Aipatutako irakasle/ikasle ratioarekin batera nik esango nuke azpiko biak izan daitezkeela garrantzitsuenak:\nMalgutasun curricularra, helburu eta edukien aldetik, nagusiki. Ez dira existitzen guztientzat balio duten eduki edo helburu pedagogikoak.\nMetodologia aktiboak eta partaidetza demokratikoa bilatzen duten neurriak. Helduok bezala, gure ikasleek ikasteko estilo desberdinak dituzte eta guztiei eman behar zaie aukera euren modura ikasteko.\nDudarik gabe, badira ikaskuntza prozesua eraginkorragoa bihur dezaketen bestelako erabaki pedagogikoak ere, esate baterako espazioen berrantolaketa, eskola egutegi eta ordutegiaren egokitzapena ikasleen bizi-erritmora, ikasleen sailkapen edo banaketa ereduaren birplanteamendua,… Agian pentsa daiteke egungo hezkuntza sistemak ez duela malgutasun nahikorik horrelako erabakiak aurrera eramateko. Nik ez dut horrela pentsatzen. Izan ere aurretik aipatutako erabaki horiek guztiak (seirak) gure ikastolan martxan ipini ditugu Aniztasun Curricularreko taldearekin. Eta talde batzuetatik besteetara aldeak izaten badira ere, ikasleek egoera berri honetan adierazten duten ikaskuntza prozesuaren bilakaera aurreko ikasturteekiko alderatuta nabarmenagoa izaten da. Zoritxarrez badirudi erabaki pedagogiko hauek eskolen marjinetan soilik planteatzea ausartzen garela; gutxi dira erabaki hauek eskola osora zabaltzea ausartu diren zuzendaritza taldeak.\nBigarren Hezkuntzan nik esango nuke, poliki-poliki bada ere, aurrean zerrendatutako bi alderdi horien inguruan urratsak ematen hasiak garela. Nire ustez irakasleriaren zati bat behintzat jabetzen ari da curriculuma ezin dela izan itotzen gaituen tresna bat, malgutasun curricularra bidezkoa (ikasle guztientzat, gainera) eta mesedegarria dela, eta badirela ohiko eredu akademizista baina eraginkorragoak diren metodologiak, ikasle guztien ikaskuntza estiloetara hobeto egokitzen direnak.\nDena den, oso zentro gutxi dira irakasle/ikasle ratioa handitzearen aldeko apustua egin dutenak, eta nik ezagutzen ditudan guztiak Euskal-Herritik kanpo daude. Jarraitu aurretik, agian argitu beharko nuke ez naizela ari sindikatuek ikasturtero egiten duten aldarrikapenari buruz, alegia, irakasle gehiago eskoletara eramateaz. Ez, ez naiz ari hori buruz. Eskola barruko antolaketan aldaketak burutuz, irakasle bakoitzak bere lanaldi osoan dituen ikasle kopurua txikitzeaz ari naiz. Ez da ezer berria bestalde. Bai Eskolaurrean baita Lehen Hezkuntzan ohikoa den zerbait da.\nEtapa horietan irakasle/ikasle ratioa 1:20, 1:25, 1:30 balioetan dabilen bitartean (salbuespenak salbuespen), DBHn ratio hori 1:70, 1:100ekoa izatera heldu daiteke (edo gehiago irakasle batek ikasgai desberdinak irakatsi behar baditu) Egoera hau, administrazioak hartuta duen aspaldiko erabaki baten ondorioa da eta halako kontraesan bat adierazten du: hasierako etapetan ikaslearen gertuko jarraipenari ematen bazaio lehentasuna, irakaslea ikas arlo desberdinak gela berberarekin landuz, DBHn egoera honi buelta ematen zaio: ikaslearen jarraipen pertsonalizatua bigarren plano batean uzten da, irakasle “aditu” profilari lehentasuna ematen zaion bitartean, ikaslearen jarraipena berarentzat arrotza den irakasle baten esku uzten delarik.\nBlog honetatik pasatzeko ohitura duzuenok, hemen bertan edo beste blog askotan, eskola moderno batek ikaslea bere ikaskuntza prozesuaren erdian ipini behar duela askotan entzun eta irakurriko zenuten. Irakaslea prozesu horren gidari eta laguntzaile izan behar duela ziur nago behin baino gehiagotan entzungo zenutela. Ikasleak orain dakiena baino garrantzitsuagoa dela ikasteko gai izango dena, Internet gure oroimen osagarria dela eta horregatik hainbat edukik garai batean izan zuten garrantzia galdu dutela, dagoeneko mila bider entzunda egongo zarete. Eta horrek guztiak gizartean indarra hartzen duen bitartean, administrazioak jarraitzen du irakasleriaren hautaketa eta banaketa euren ezagutza esparruaren arabera egiten, urtetan ikaskuntzaren pertsonalizazioari eman zaion garrantzia hankaz gora ipiniz.\nNi pertsonalki aspalditik nago erabat identifikatuta Peter Kugelek planteatzen duen irakasleon garapen profesionalaren ereduarekin: nire edukiak prestatu eta azaltzeko dudan gaitasunaren gainetik dago nire ikasleak euren kabuz ikasten irakasteko gaitasuna, edozein dela jakintza arloa. Denborarekin jabetu naiz, gidari didaktiko on baten helburua ikasle autodidaktak sortzea izan behar duela.\nGauza jakina da administrazioa eta, oro har, euren ikastetxeen gaineko kontrola duten sare kontzertatuko erakunde gorenek, motel dabiltzan erakundeak direla, garai berrietara egokitzeko ahalmen gutxi dutela edota gizarteak dituen eskakizun desberdinak izaten dituztela. Beraz, ez du zentzurik kontu hauen inguruan etengabe kexatzen aritzea. Uste dut legeak eta curriculumak malguak izateko aukera ematen dutela eta ikastetxe bakoitzak autonomia nahikoa baduela bere barne antolaketan beharrezkoak ikusten dituen moldaketak egiteko. Ikastolon kasuan behintzat, uste dut hala dela.\nHorrela, nik nire ikastolan Universitat Autonoma de Barcelonako ICEko kideak diren Xarxa d’Instituts Innovadors-eko institutuek martxan jarri duten eredu berritzailea martxan ipintzea gustatuko litzaidake. Sare hau osatzen duten sei institutu publikoek DBHko maila bakar batean lan egiten duen irakasle talde finko eta multidiziplinarrak ipini zituzten martxan iazko ikasturtean. Irakasle-ekipo eredu berri horren ezaugarriak hauexek dira:\n“Nuestro modelo de equipo docente es un grupo de cinco personas que se hace cargo de una promoción durante todo el curso escolar. Este equipo docente se encarga de impartir y evaluar todas las asignaturas, proyectos, salidas, seguimiento tutorial y actividades transversales. En definitiva, el equipo se responsabiliza globalmente del desarrollo del curso.”\nTalde multidiziplinarrak dira, Aniztasun Curricularreko taldeekin egiten den modura, hizkuntza/gizarte eta zientzia/teknologiako irakasleez osatutakoa. Taldea osatzen duten bost irakasle horiek lanordu guztiak promozio berarekin burutzen dituzte. Ondorioz, irakasle horien dedikazio osoa ohikoa baino askoz ere txikiagoa den ikasle talde batentzat da, ikaskuntza askoz ere pertsonalizatuagoa izateko aukera ematen duelarik. Printzipioz, arrazoi horrengatik bakarrik nire ustez aldaketak merezi du. Baina erabaki pedagogiko horrek oraindik ondorio positibo gehiago dituela uste dut nik:\nAipatutako malgutasun curricularra benetan praktikan ipintzea ahalbidetzen du. Ikaslearen jarraipena askoz ere gertuagokoa da, bakoitzaren beharrak askoz ere modu zehatz eta sakonagoan ezagutu daitezkeelarik. Horien arabera egokitzapen curricularrak (edukiak eta helburu pedagogikoen egokitzaenak) ezartzea, ikasleak taldetik atera beharrik izan gabe, askoz ere egingarriagoa dela iruditzen zait.\nIrakasle-ekipoa da lanketa globalizatuak edo proiektuak definitu eta aurrera eramaten dituenak. Metodologia aktiboak, adimen anizkunak, ikaskuntza estilo eta estrategia desberdinak… praktikan ipintzea borondate eta lan kontuak besterik ez dira. Lanketa horiek guztiak talde bakar bati zuzenduak direnez, ohiko antolaketa moduarekin baina askoz ere errazagoa da ikasle bakoitzak dituen ezaugarri propioetara ikasmaterial hori egokitzea.\nEspazioak eta ordutegiak nahierara berrantolatu daitezke, izan ere, aldaketa horiek ez dute beste inongo irakasle edo ikasgaiengan eragiten. Aukeratutako espazioak eta hauen antolaketa uneko lanaren beharretara egokitu daitezke, ikastetxean eragozpen handirik sortu gabe; ohiko ordubeteko saio lektiboekin apurtu daiteke uneko lanketak hori eskatzen duenean; eskolatik kanpora egiten diren irteera eta txangoak antolatzeko malgutasuna erabatekoa da…\nIrakasle eta ikasleek elkarrekin egiten dituzten orduak gora egiten dute. Ondorioz, elkar hobeto ezagutzeko aukera gehiago dituzte. Ikasle bakoitzaren lorpen akademiko nabarmenak bere portfolio pertsonalean jasotzeko modua sinplifikatzen da. Bere jokabide akademiko nahiz pertsonalaren behaketatik informazio sakonagoa lortzeko aukerak ugaritzen dira. Irakasleak ikasleak benetan behar duen laguntza zehaztu eta eskaintzeko bitarteko gehiago ditu. Alderdi honetatik, bakarkako tutoretzak zentzu osoa hartzen du, ez bakarrik tutoreak ikasle talde txikiagoa duelako bere jaraipena egiteko, baizik eta jarraipenerako ebidentziak ere askoz ere ugariagoak direlako.\nIkaslearen ebaluazioan erabakitako neurri zuzentzaileen jarraipena eraginkorragoa da, izan ere, neurri horiek bost irakaslez osatutako talde batekin partekatzen dira, eta ez orain bezala, zazpi, zortzi edo gehiagoren artean partekatzen direla, horietako gehienek ikasle hori astean zehar hiru ordu baino gutxiago ikusten dutenean. Irakasle talde osoak ikasle bakoitzaren gaineko jarraipena modu koherenteagoan egiteko aukera lortzen da irakasle-ekipo finko hauekin.\nBaina baliteke lan egiteko modu berri honen eragin positiboa ez izatea ikasleengan bakarrik. Izan ere, egungo mintegi, ziklo, maila, etapa eta direlako banaketaren ondorioz, irakasle bakoitza ondokoekin harremanik gordetzen ez duen irla txiki batean bihurtu batean (ni behintzat horrela ikusten dut nire burua askotan). Ekipo finkoen ezarpenak pedagogian eta didaktikan sakontzeko, kooperatzen ikasteko, konpetenteak izateko, elakrren arteko komunikazio eta koordinazioa areagotzeko edota erroreengandik ikasteko aukera paregabea eskaintzen digu irakasleoi. Eta uste dut horietatik guztietatik oso behartuta gaudela guztiok.\nKudeaketa, Pedagogia eta didaktika\nikaskuntzaren pertsonalizazioa, irakasle-ekipoak, talde-lana\nPedagogia eta didaktika\nLa irrupción de Internet a finales del siglo pasado supuso una importante sacudida a ciertas preconcepciones en torno a las relaciones entre ciencia, tecnología, cultura y política. Las nuevas redes sociales y herramientas de comunicación online facilitaron la proliferación de nuevas comunidades y grupos de intereses. Las formas de conocimiento propiciadas por estas comunidades –abiertas, colaborativas, amateur, ciudadanas– supusieron en muchos casos un desafío a los modelos y las instituciones clásicas de la gobernanza de los saberes. Con ellas llegó una crisis generalizada de los saberes “expertos”, una expansión subsecuente de la noción de “autoridad”, nuevas formas y retóricas del poder, del conocimiento, de la propiedad intelectual, de lo público, lo privado y lo común.\nTeknologia eta internet\nautoritatea, boterea, ezagutza librea\nSortze-prozesuak burutzeko modu desberdin bat\nIzan ere, baliabide berri hauek ikastola barruan burutzen ditugun sortze-prozesuen inguruan dugun ikuspegia errotik aldatzen dute. “Egiten eta ekiten ikasi” konpetentziari lotutako egoerek perspektiba berri bat hartzen dute baliabide berri hauei esker. Berrikuntza hauek, beraz, modu zuhurrean txertatu nahi baditut ikastolan, derrigorrezkoa da egoera berri horretara egokitzen diren metodologiak erabiltzea, gure ikasleen sormena, ekimena, iniziatiba, autonomia, pentsamendu kritiko eta estrategikoan, besteak beste, jauzi koalitatibo esanguratsu bat gerta dadin.\nHorrela, datorren ikasturtea gainera etorri aurretik, bi izan dira aztertzen aritu naizen kontuak:\nEgun gure ikasleek ikastolan burutzen dituzten prozesu kreatiboen ezaugarriak.\nAurreko paragrafoan aipatutako gaitasunen garapena bermatu dezaketen prozesu kreatiboak.\nLehendabiziko atalari dagokionez, nik esango nuke ikasleek gure ikastolan burutzen dituzten prozesu kreatibo gehienek (eskulanak, ipuinak, antzerkiak, teknologiako proiektuak…) bi ezaugarri nagusi dituztela::\nSortze prozesuak erabat gidatuak izaten dira, ia kasu gehienetan. Ikasleari irakasleak diseinatzen duen protokolo kreatiboa jarraitzea eskatzen diogu gehienetan. Apenas dago lekurik ikaslearen sormena aktibatzeko, “prefabrikatuak ez diren” egoeren aurrean pentsamendu estrategikoa lantzeko, ikasleek egoera berriei irtenbidea eman behar diotenean adimen anizkunak jokoan ipintzeko edota ezusteko egoeren aurrean pentsamendu kritikoa mobilizatu eta irtenbide propio eta originalak bilatzeko. Dena dago aurretik lotuta eta ondo lotuta gainera.\nProzesu kreatiboa ekoizpen fasera mugatzen da ia kasu guztietan. Azken ekoizpena, azken produktua izaten da benetan balioa duena, horixe baita irakasle gehienok aintzat hartzen duguna ikasleak “egiten” ipintzen ditugunean. Pentsamendu edo kognizioari loturiko gaitasunak, ideia abstraktuak irudikatzeko gaitasuna, planifikazio eta antolaketarako trebetasuna, talde-lanean aritzeko eta taldeko lan-dinamikaren motorrean bilakatzeko gaitasuna, etabar… inork ez du ukatzen oso interesgarriak direnik baina gero ez dute isla zehatzik irakasleok burutzen dugun ebaluazioan.\nGure ikastolan ikasleek burutzen dituzten sortze-prozesu gehienak hamarkada askotan inguruko lantegietan jarraitu diren fabrikazio prozesuen kopia bat besterik ez da (dagoeneko askotan esan den moduan, bestalde): ikasleek burutu behar dutena aurretik azaltzen zaie eta agindutakoari jarraitu behar diote. Amaieran, ekoizpenaren kalitatea ona ez bada, ondo egin ez dutenagatik zigortuak izango dira.\nLan mundua oraindik horrelakoa dela sinesten duten irakasle, lagun eta familiar asko ditut. Ez dakit lanbide guztietan oraindik horrelako planteamenduak nagusitzen diren. Baina badakit lan egiteko modu honek ez duela etorkizunik. Berrikuntzaren gizartean omen gaude, konpetitiboak izateko bide disruptiboak bilatu behar omen ditugu, langile kritikoak, proaktiboak eta autonomoak behar omen dituzte gure enpresek, porroten aurrean jokabide resilientea adierazten dutenak gainera. Eta abar, eta abar, eta abar… Hori guztien hazia eskoletan ereiten dugula sinesten dut: eskola gizarteak eskatzen duen aldaketa hori lortzeko palanka garrantzitsuenetako bat dela sinesten dut.\nGaira bueltatuz, izango ditugun baliabide berriekin, curriculum ezkutuko gaitasun horiek ikasleei transmititzeko metodologia eraginkor baten bila ibili naiz azken asteotan. Proposamen didaktiko berri honek ondorengo ezaugarriak eduki beharko lituzke:\nSortze prozesua ikasleengan oinarrituta egon behar du. Bera izan behar da sortze prozesuaren arduradun eta jabe bakarra.\nProzesua funtsezkoa da. Azken emaitza edo produktua beti dago jarraitutako prozesuaren menpe.\nEmaitza desberdinak bilatu nahi dira, berritzaileak, originalak.\nTalde-lanean oinarritutakoa. Talentu eta adimen mota desberdinen (muturrekoak badira orduan eta hobe) aldibereko elkarreragina bilatzen denean emaitza hobeak lortzen dira.\nPentsamendua (bere adjetibo guztiekin: kritikoa, dibergentea, bisuala, estrategikoa…) prozesuaren muinan ipini behar da. Emaitza erraz eta sinpleetatik urrundu nahi bada, prozesu kognitiboei garrantzia gehiago eman behar zaie.\nAzken emaitzan erroreak saihesteko mekanismoak praktikan ipini behar dira.\nHanka-sartzeak ikasteko aukera paregabeak dira. Erroreen penalizazioarekin amaitu beharra dago.\nDuela denbora batetik hona kontu hauen inguruan informazioa biltzen eta irakurtzen aritu naiz. Eskola batzuetan Design Thinking deitzen den metodologia praktikan jartzen hasi direla ere jakin dut eta honen inguruan sakontzen aritu naiz. Orain arte irakurri dudana oso interesgarria iruditu zait eta datorren ikasturterako nire ikasleekin martxan jartzea erabaki dut.\nAurten dagoeneko saiakera batzuk egiten hasita nago, datorren ikasturtean zerotik ez hasteko. Orain arte bildutako informazio guztiarekin txuleta bat prestatu dut, jardueren diseinua ikuspegi egokiarekin planteatzeko. Azpian ipintzen dizuet dokumentuaren kopia bat eta beherago pdf formatuan jaisteko botoia:\nDesign Thinking Fabrikazio Prozesuetan\nPS: nola adierazi beharko litzateke “Design Thinking” euskaraz? Erdaraz “Pensamiento de diseño” bezala itzultzen da baina ez dakit gehiegi gustatzen zaidan.\nDenetarik, Konpetentziak, Pedagogia eta didaktika\ndesign thinking, pentsamendua, sormena\nKonpetentzia digitala eta ikasleen formazioa\nBaliabideak menperatzea baino, jarrerak aldatzea da\nOstegun arratsaldean, DBH2ko ikasle batzuekin “Ikasten ikasi” konpetentziaren inguruan saiotxo bat antolatu nuen. Ordu pare bateko iraupena izan duen saioaren hasiera etengabeko ikaskuntza eta konpetentzia digitalaren inguruan aritu ginen. Horretarako duela urte batzuk prestatutako aurkezpen hau berreskuratu nuen:\nIkasten ikasi; autoikaskuntza antolatzen from Jokin Lacalle Hasierako ordu erdiko “txaparen” ondoren, ikasleek ezagutzen ez zituzten hainbat aplikazio aurkezteari heldu nion: Feedly eta TalkWalker (Scoop.it eta Evernote hurrengo baterako utzi nituen). Ikasleek espero ez nuen kuriositate eta jakinmina adierazi zuten ikastaroaen hasieratik bukaeraraino. Oso kontentu geratu nintzen ikasleengandik jaso nuen feedback-arekin.\nBaina geroxeago, etxera bueltatu ondoren, horrelako ikastaro bat antolatzeak izan ditzakeen ondorioetan pentsatzen hasi nintzen:\nOndo egin dut nik erabiltzen ditudan tresnak ikasleei azaltzen?\nEz al da egokiagoa, tresnak baino, konpetentzia digitalaren ikaskuntza eta informazioaren dimentsioek etengabeko ikaskuntza prozesuan duten garrantziaz ikasleei azaltzea?\nAurrekoarekin lotuta, ez al da zentzuzkoagoa dagoeneko ikasleek erabiltzen dituzten baliabide digital eta aplikazioak (Sare Sozialak, YouTube, Instagram, Whatsapp…) dimentsio horiek garatzeko beharrezkoa den enfoke berri batekin erabiltzen laguntzea?\nZenbateraino laguntzen diet ikasleei euren informazio iturriak librekin aukeratu eta kudeatzen nik nire aplikazioen berri badiet?\nNik erabiltzen ditudan baliabideak erabiltzera bultzatzen baditut, ikasleei nire informazioa kudeatzeko modua trasnmititzen ari naiz eta seguraski nire informazio iturrien antzekoak kontsultatzera bultzatzen ditut. Zenbat denbora pasa beharko da beraien iturriak eta nireak antzekoak izan arte?\nIkasleen pentsamendu dibergente eta kritikoa landu eta garatu nahi badut, ikasleek informazioaren kudeaketa askatasunez eta autonomiaz kudeatzeko gai izatea nahi badut, zenbaterainoko mesedea egiten diet guztiok erabiltzen ditugun tresna berdinak erabiltzen erakutsita?\nZenbateraino “pertsonala” izango da euren ikaskuntza prozesua?\nEnpin, nire ikasleek erakutsi zidaten jarrerarekin pozez zoratzen egon beharrean ni berriro nabil PLE famosoaren inguruko kezka eta paranoiekin. Konpetentzia digitalaren garapenean uste dut bitartekoak baino, askoz ere baliagarriagoak eta garratzitsuagoak direla prozedurak eta jarrerak (batez ere, azken hauek) baliabide eta bitartekoak baino. Eta hori irakasleok jasotzen dugun formazio eredura ere zabalduko nuke.\nBeste baterako agian, osteguneko saioaren enfokea eta antolaketa aldatu beharko nuke.\nFormazioa, IKTak eta irakaskuntza, Konpetentziak\netengabeko ikaskuntza, formazioa, ikastaroa, konpetentzia digitala


Uberan - Euskal Idazleen Elkartea - Azokaren uberan: EHAZEren antzerki nobedadeak eta Szenatokia\nAzokaren uberan: EHAZEren antzerki nobedadeak eta Szenatokia\nIazko apustuarekin jarraituz, EHAZE-Antzerkizale elkarteak antzerkiari loturiko bi nobedade aurkeztuko ditu gaur Durangoko Azokan: Miren Gaztañaga eta bere taldekideen Stereo liburua batetik, euskal antzerkiaren egungo egoera gogoetagai duen Argazki hau euskaraz mintzo da liburu kolektiboa bestetik. Horrez gain, Szenatokiaren egitaraua abiatuko da gaur bertan San Agustinen, “Ele” antzezlanarekin.\nEHAZEk bi argitalpen ildo jarri zituen martxan 2016an, euskarazko antzerkigintzaren arloan maila horretan dagoen hutsunea betetzen laguntzeko asmoz: batetik teatro testuak eta dramaturgia oharrak (Dejaburen Arrastoak), eta bestetik saiakera eta pentsamendua (Karlos del Olmoren Arestiren nazioa, antzerkia). Aurten jarraipena eman diogu bide horri, honako argitalpen hauekin:\nEgilea: Miren Gaztañaga (eta piezako lan-taldea)\nMiren Gaztañagaren Stereo pieza zer izan den jasotzen duen liburua, Gaztañagak berak idatzitako testuekin, gogoetekin, Ainhoa Resanoren argazkiekin eta prozesuan parte hartu zuten Ainhoa Jauregi eta Ibon Aguirreren hitzekin. Hainbat kolaboratzaileek ere piezatik abiatuta artikuluak idatzi dituzte liburuan: Uxue Alberdi, Kattalin Miner, Jokin Azpiazu, Miren Narbaiza Martiartu, Oihana Garro Larrañaga, Ibon Aguirre, Oier Guillan.\nStereo liburu esperimentala eta berritzailea izango da: Stereo dantza, mugimendua eta performancean oinarritutako pieza bat izanik, testu gutxi erabili zuen oholtza gainean. Liburu hau testuan oinarritzen ez den lan eszeniko bat liburu formatuan eta idatziz sortzeko ahalegina eskainiko du. Horrez gain, genero gaiak eta trantsiziozko gorputzak ziren piezaren oinarria, eta liburu honetan gai horien inguruko gogoeta eta testuak topatuko ditu irakurleak.\nStereo pieza 2009an estreinatu zen, BAD jaialdiaren barruan. Ordutik plaza ugari ezagutu ditu eta oraindik ere taularatzen jarraitzen da. Miren Gaztañaga, Ainhoa Jauregi eta Ainhoa Resano izan ziren piezaren sortzaileak, gerora hainbat artistaren kolaborazioarekin.\n“Asko gustatzen zait publikoari pertsonaia nola eraikitzen dudan erakustea. Gustukoa dut beraiek ekintza honekin identi?katuta sentitzea. Azken ?nean egunerokotasunean gure burua eraiki eta deseraikitzen dugu, tarteka, jolas baten moduan ezta? Gure gorputza den mihisearen gainean hainbat elementu kendu eta jartzen ditugu, eta egunero jolasten dugu garen horrekin. Norberaren egunaren arabera aldatuz goaz. Dauzkagun hitzordu desberdinek, eskura dauzkagun elementuek eta gure desio eta fantasiek, besteak beste, garen hori modu batera edo bestera birsortzera edo birdiseinatzera garamatzate. Nahiz eta batzuetan behartuta sentitzen garen eta hori ez den batere atsegina izaten, transformazioak, nire ikuspegitik, plazerarekin ere dauka harreman handia. Azken ?nean, edonoren ispilu aurrean egunero gertatzen den errituala da, kasu batzuetan nabarmenagoa besteetan baino, baina, betiere logela eta komun guztietan gertatzen den alkimia.” (Miren Gaztañaga)\nTitulua: Argazki hau euskaraz mintzo da.\nEgilea: EHAZE-Antzerkizale elkartea.\n-2016-17ko denboraldiko estreinaldien zerrenda.\n-EHAZEren gogoeta kritikoa euskal antzerkigintzaren egoerari buruz.\n-Iritzi artikuluak: Agus Perez, Jaime Valverde, Arantzazu Fernandez.\n“EHAZEk bere ibilbidea hasi zuenetik sarri etorri izan zaizkigu hainbat eragile unean uneko gaiez iritzi eske, kulturgintza dela, kultur kudeaketa dela, euskal antzerkigintzaren egoera dela. Urteen joanean ahal bezala erantzun izan diegu eskakizun horiei, baina gauza bat geratu zaigu argi: ez dago egun euskal antzerkigintzaz gogoeta egiten lagunduko duen argazkirik.\nEta egon, badago zeri argazkia atera. Esango genuke Euskal Herriko antzerkigintza sendo kokatu dela azken urteetan kulturgintzaren testuinguruan: euskarazko antzerkigintzak nolabaiteko eztanda bizi izan du azken hamabost urteetan, igo egin da obren kantitatea eta kalitatea, igo egin da publikoaren interesa. Eta garrantzitsuena dena, euskal sortzaileek egindako eskaintzek gero eta gehiago egin dute bat orain eta hemen euskal jendarteak izan ditzakeen kezka politiko, sozial eta estetikoekin.\nNoski, asko dago egiteko. Hasi besterik ez gara egin. Azken urteetan nolabaiteko eztanda sumatzen dugula diogunean, esan gabe doa egoera zailean geundela eztanda horren aurretik. Eta oraindik ere egoera zailean gaude. Baina beti egon da antzerkigile saldoa borrokan.\nEuskal Herrian une indartsua bizi du antzerkigintzak. Eta irudiak isil mintzo diren arren, argazki hau euskaraz mintzo da." (EHAZE)\nLIBURUEN AURKEZPENA AHOTSENEAN\nAhotsenean aurkeztu zituzten atzo bi nobedade hauek. Aurkezpenean Miren Gaztañagak eta EHAZEko kideek hartu zuten parte.\nSzenatokia guneko egitaraua atzo abiatu zen 18:00etan Ele! antzezlanarekin, EHAZE eta San Agustin antzokiaren arteko elkarlanarekin. Josu Kamararen zuzendaritza eta Jon Maiaren gidoia duen lan honek Lauaxeta eta Lorca ditu hizpide: biak izan ziren idazle eta poeta ikoniko, bakoitza bere herrian, bere kulturan. Baina biek hainbat ezaugarri izan zituzten amankomunean: biak modu beretsuan hil ziren, biak urte beteko aldean fusilatuak izan zirelako diktaduraren hastapenetan. Bata, Andaluziako lurretan jaiotako poeta errepublikarra izan zen; bestea, Euskal Herrian jaiotako poeta abertzalea. Bi muturretako ertzak badirudite ere, inork gutxi daki bien bizitza gurutzatu egin zela.\nEle! antzezlanaren haria poeta bien olerkiek osatzen dute. Hitzak, musika, irudiak eta antzerkia erabiliz, hain desberdinak ei diren kulturak eta herriak elkartuko dituzte. Memoria historikoaren ur sakonetan barrena, aniztasunaz eta artearen giza-baloreez ari da Ele!, poeta bi horiek iraganetik orainaldira ekarriaz.\nEle! emanaldiaz gain, pieza laburren maratoia, haurrentzako antzezlanak… HEMEN ikus dezakezue egitaraua osorik.


Gose greba Sevilla II espetxean, presoak borrokan gu ere bai!\nSevilla II-ko fax: 955855130\nEspetxeko helbidea, gutunean bertan dago.\nAMNISTIAREN BIDEAN EUSKAL PRESO ETA IHESLARIAK EUSKAL HERRIRA!!!\n“SEVILLA II BORROKAN!!\nBorrokaldia hastea erabaki dugularik, honetara bultzatu gaituen egoeraren berri Euskal\nHerriari helaraztea da idazki honen helburua. Duela lau urte, espetxe honetara lehen Euskal\nPresoak ekarri gintuztenetik, beti isolamenduko modulu berezian eduki gaituzte. Ez digute\ninolako aktibitaterik eskura jarri eta ondorioz lau orduko patioaldia baino ez dugu egunean,\nbertara hirunala ateratzen gaituztelarik goiz edo arratsaldez. Honek, bi egunez behin, ziegan 26\nordu jarraian igaro beharra eragiten digu.\nPatiora irteterakoan metal detektagailutik igaro\narazteaz gain, ukimenezko miaketa egiten digute gorputz osotik, noiz nahi barrabilak edo zakila\nigurtzera helduz, aldioro tentsio uneak sortuz. Honek eragindako egoerengatik 72. artikulu\ndelakoa ezartzen digute sarri, artikulu honek sortzen duen inpunitate egoerak (kideengatik\nbanatuak, bakartasun osoa, inkomunikazioa…) ondorio larriak ekarri dituelarik askotan.\nMehatxu zein irainak, oheari eskuburdinekin lotuta bukatu eta baita jipio bortitzak eragin ere.\nKartzelarien aldetik sorturiko tentsioak eta ezuste egoerak jada bi preso politikoen jipoitzeak\neragin ditu. 2010eko azaroaren 14an lehenengoa, GRAPOko kide batek pairatutakoa eta\n2013ko martxoaren 25ean bigarrena, Arkaitz Bellon Euskal Preso Politikoak pairatutakoa.\nAurrez aurreko bisitetatik bueltan miaketa integralak (osoki biluztera behartuz) egin izan\nSenideei ere miaketak egin izan dizkiete aurrez aurrekora edo lokutorioetara\nsartzeko eta honen ondorioz zenbait bisita galdu ditugu. Sendagilearen asteroko kontsulta ez\nzaigu bermatzen. Ezinezkoa zaigu noiz etorriko den jakitea eta ohikoa da 2 edo 3 astez\nsendagilerik ez agertzea. Hainbat kidek osasun arazo kronikoak dituztela kontuan hartuta, ezin\nlarriagoa bilakatzen den egoera da hau.\nEgunero pairatzen ditugun eskubide urraketa zein\ngehiegikeria guzti haiek, ezin uler daitezke espetxeko Segurtasun Zuzendariordeak gertakari\nhauek babesteko, elikatzeko eta sustatzeko jarrerarik gabe. Gure aurkako probokazioa\netengabea bilakatzen da eskubide urraketa guzti hauen bidez.\nhelburuarekin hainbat aldiz espetxeko zuzendaritzarekin bildu izan gara, baina honek ez du\nsekula adierazitakoa bete, behin eta berriz jan izan duelarik bere hitza. Epaile zein\nespetxeetako idazkaritza orokorrari bideratutako kexa eta salaketek ere emaitza hutsalak izan\ndituzte. Azkenean borrokari ekitea baino ez zaigu geratu.\nHelburua bizitza duin bat eta osasuna\nzaintzeko bermea eskuratzea da. Honetarako isolamendu mugagabea amaitzea, kide guztiok\nbatera egotea, gutxieneko eskubideak bermatuan izatea eta gure aurkako erasoak etetea\nbeharrezkoa izango da. Hauek dira gure oinarrizko aldarrikapenak Euskal Preso Politikoen\nKolektibo osoarekin batera Euskal Herriratzen ez gaituzten bitartean. Dispertsioarekin\nbukatzea da honelako egoerekin behin betiko amaitzeko modu bakarra. Borroka honetan gure\nherriaren babesa eta elkartasuna beharrezkoa izango dugulakoan gure borrokaldiarekin bat\negitera deitzen zaituztegu, guztiok bat eginez lortuko baitugu. Beraz bada garaia! Euskal Preso\nPolitikoak Amnistiaren bidean Euskal Herrira! Sevillako Euskal Preso Politikoak.”\nBerria “Gose greban dira Sevilla II espetxeko 11 preso, tratu txarrak eta bizi-baldintzak salatzeko”\nEtxerat “Sevillako espetxean dauden euskal preso politikoak 10 egun daramatzate borrokaldian”


Antzeztaun zikloak «edizio berezia» dakar 10. urtemugan - Goierriko Hitza : Goierriko Hitza\nAlazne Etxeberria aktore donostiarra.\nAntzeztaun arte eszenikoen zikloa bueltan da, eta edizio berezia izango du aurten. Batetik, jaialdiak 10. urtemuga duelako aurten, eta bestetik, pandemiak eragindako murrizketa gehienak kendu izanak ekitaldiak antolatzeko erraztasun gehiago emango dizkielako. Jaialdia antolatzen duen Intujai taldeko May Gorostiagak ere, «aurtengoa berezia» izango dela iragarri du, eta «gogo biziz» daudela.\nDuela hamar urte antolatu zuten aurrenekoz Antzeztaun antzerki zikloa, eta geroztik, «urtez urte eta pixkanaka herriaren errealitatera egokitzen» joan dela dio Gorostiagak, eta baita «finkatzen» ere. «Publiko aldetik ume nahiz helduentzako saioak egiten ditugu, eta jaialdia deszentralizatzen saiatu gara, auzo guztietara iristeko». Aurten, aurreneko aldiz, Aian ere izango dira ikuskizun batekin.\nMurrizketei dagokionean, iazkoa «urterik zailena» izan zela aitortu du Gorostiagak. Aurten, ordea, Herri Antzokia berreskuratu dute, baita beste eskenatoki batzutara zabaldu ere. Publikoari dagokionean ere, lokal edo areto bakoitzaren mugak izango dituzte kontuan, baina aurreko urteetako kontrolik gabe. Sarrera ere librea izango da, aretoak bete arte. «Ataun auzolan aldetik eredugarria izan da beti, eta zentzu horretan ez dugu inolako arazorik espero».\nBakarka nahiz taldean\nAlazne Etxeberria aktore donostiarraren bakarrizketak zabalduko du zikloa, ostegunean egingo duen saioarekin. Besteak beste, Allí abajo telesail ospetsuan aritutakoa da Jon Plazaola urretxuarrarekin batera, eta orain, umorezko bakarrizketa batekin dator Atauna. Troskaeta tabernan izango da saioa.\nOstiralean berriz, aurtengo ediziorako berariaz sortutako ikuskizuna egingo dute. Urte hauetan guztietan Antzeztaunetik pasatako artistak bilduko dituzte, zirku gala berezian. «Dastatze menu baten modukoa izango da, oso saio arina eta bizia». Denak «euskal artistak» direla azaldu du, eta «kalitate handiko saioa» izango dela.\nAmeli eta Xirrikituen jostunek bikoteak ere saio berezia egingo du. Igande arratsaldean Aiako Erroipen ariko dira, umeentzako saio batekin. Iluntzean berriz, udaletxeko ganbaran, helduentzako emanaldia egingo dute. «Lurdes Iriondori merezitako omenaldia egin diote; ikuskizun zoragarria da».\nEta zikloa bukatzeko, Erradikalak ginen bertso eta umorezko bakarrizketa saioa antolatu dute, hilaren 22rako. «Pastelaren ginda» izango dela aurreratu du Gorostiagak. «Ane Labakak eta Bea Egizabalek Erradikalak gara emanaldia egin zuten aurreko urtean eta arrakasta handia izan zuten; orain bigarren zatiarekin datoz». Ikustea merezi duen saioa izango dela aurreratu du.\nAntzeztaun zikloa ez da Intujai taldekoek eskuartean duten egitarau bakarra. Azarorako Zikloia jaialdia ari dira prestatzen, Tolosan. Eta han ere, Atauni keinu berezi bat egin nahi izan diotela azaldu du Gorostiagak. «Antzeztaunen 10. urtemuga dela eta, presentzia izatea nahi genuen». Azaroaren 20an izango da; Monika Arratibelek eta Maitane Aizpuruak Ataungo kondairak ikuskizuna egingo dute bertan.\n· 22:00. Alazne Etxeberria: ‘Bikote bila zenbat komeri’ bakarrizketa. Troskaeta tabernan.\n· 16:30. Zirko Gala: ‘Antzeztaun 10 urte’. Xabi Larrea, Gorka Pereira, Sarini Zirko, Rodrigo Lacasa eta Intujai Teatro. Joxemiel Barandiaran eskolan.\n· 16:30. Ameli eta Xirrikituen jostunek: ‘Saxofonistaren istorioak’. Erroipen (Aia).\n· 20:00. Ameli eta Xirrikituen jostunek: ‘Isiltzen joan zirenak (Lurdes Iriondo)’. Udaletxeko ganbaran.\n· 22:00. Ane Labaka eta Beatriz Egizabal: ‘Erradikalak ginen’. Herri Antzokian.


Lehen Territorialeko mutilek ezin izan zuten elgoibartarren kontraerasoekin - Arrasate - Goiena.eus\nLehen Territorialeko mutilek ezin izan zuten elgoibartarren kontraerasoekin\nMirian Biteri 2010-12-05 19:56\nAtzo arratsaldean, elgoibartarren kontra Iturripen jokatutako partiduan ez zen batere ondo ibili eskubaloiko Lehen Territorialeko taldea. Elgoibar sailkapenean goian dagoen taldea dela agerian geratu zen eta arrasatearrek gutxi egin ahal izan zuten garaipena eskuratzeko. 30-48 galdu zuten etxekoek.\nNorgehiagoka hasi bezain pronto erakutsi zuen Elgoibarrek bere nagusitasuna, eta kontraerasoan aldea ateratzen hasi zen, etxekoek defentsan egin zituzten akatsei esker. Erasoan ere ez ziren ondo ibili Migel Angel Salterainen mutilak, eta horri esker, atsedenaldira 11 goleko aldearekin iritsi ziren kanpotarrak (15-26).\nBigarren zatian gauzak ez ziren larregi aldatu. Elgoibartarrak ederto ibili ziren kontraerasoan, eta golak bata bestearen atzetik sartu zituzten. Azkenean, 30-48 emaitzarekin bukatu zen lehia. Esan beharra dago, dena dela, erasoan ondo baina defentsan ez zirela oso fin ibili aurkariak; 30 gol sartu zizkioten-eta Arrasateko mutilek.\nFord Mugarri liderraren kontra\nBestalde, asteon atseden izan ostean, datorren astean partiduak itzuliko dira Euskadiko txapelketara. Sailkapenean bigarren dagoen Ford Mugarrik norgehiagoka garrantzitsua jokatuko du liderraren kontra, kanpoan. Soraluzek, berriz, Romo Indupime hartuko du etxean.